CDM Cawlcanghnak Ah Nu Hni An Hmangmi Hi Ralkap Caah – The Cherry Par\nCDM Cawlcanghnak Ah Nu Hni An Hmangmi Hi Ralkap Caah\nMarch 9, 2021 Cherry News\nCDM Cawlcanghnak le Nu Hni\nSandah piahtu hna cu hriamnam an ngeih ve lo caah anmah le an thluak cio an hman ve i, ralkap pawl cu a phunphun i an doh ve hna. Mah lak ah nu hni zaar hi hriamnam phun khat in an hman ve. Rangoon khuachung Tamwe ah ralkap pawl khamnak caah nu hni an zaar i, ralkap pawl an rak doh hna. Kawl phung ah nu hni hi a suar an ti. Nu hni tang i a lutmi cu an thawnnak huham a zor tiah an ruah caah pa a simi paoh nih nu hni tangah luh an duh lo. Mah nak in a pin deuhmi bawngbi chungnawh zong hman a herh caan an phan kho men.\nRelchap, Avoi Thumnak Stimulus Check Senate Nih An Pass; President Joe Biden nih Coronavirus ruangah harnak a tongmi hna chanhchuahnak caah bawmhnak, $1.9 trillion coronavirus relief package bill an remh thanmi version cu zahan zan khuadei Senate ah an ceih. Suimilam 27 chung din loin meting an tuah hnu ah tuchun ah vote an thlak I, 50-49 in an pass cang. Senate nih an fehter mi bill cu House ah an kalpi than lai i, House nih an an fehter than hnu ah President Biden nih minthut lai i fehter a si lai.\nHouse I an kalpi thannak aruang cu House ah an rak pass cangmi kha Senate I an chuahpi hlan ah an remh thanmi a um caah a si. House ah hmaizarh chungah an chuahpi than lai I, House nih fehternak tuah hnu ah Biden nih min a thut lai I, upadi a can hnu ah bawmhnak vialte cu zapi si a phan lai.\nPresident Joe Biden chuahpi mi, $1.9 trillion coronavirus relief package chungah hin minung pakhat nih US$ 1400 ngah dingmi stimulus chek a tel, rian ngei lomi hna caah zarh khat ah $300 cu September thla tiang ngah dingmi a tel, vaccination centers le Covid-19 testing caah $130 billion a tel, schools on thannnak ca le safety caah $15 billion, small business grants; caah $350 billion le State emergency funding, local le territorial governments, reinstating paid sick leave, child care tax credit caah $15 billion, states subsidize child care for low-income families caah $25 billion fund pek a si lai.\nTutan avoi thumnak stimulus check Senate nih an pass cangmi bill chungah minung pakhat nih kum khat ah US$ 75000 in a tanglei a hmuhmi nih US$1400 full in an ngah lai. Asinain kum khat ah US$ 75000 in $80000 karlak a hmumi nih cun full in an co lai lo. Nuva hmun khat i tax file a tuahmi hna nih kum khat an hmuhmi phaisa US$ 150000 in a tanglei a ngahmi nih US$ 2800 an co lai. Cu pin ah fale ngeihmi hna nih minung pakhat ah US$1400 cio ngah chap a si lai.\nMarch15 ah hin Federal cozah nih rian ngei lomi hna bawmhnak a pekmi zarh khat i, $300 pekmi kha a dih cang lai caah Democrats pawl nih March 15 tiang ahcun bawmhnak hi an fehter hrimhrim ahau. Cucaah avoi thumnak cozah bawmhnak cu March thla dih hlan ahcun ngah a si lai tiah zumh a si. Nan ngahmi chung in a tlawm bik, $200 cu CDM caah thawh i zuam cio te ulaw tha tuk hnga. Credit: Salai Lairamthang\n← Ralkap nih zaan an tlai lawng hmanh a si loin an thah ning a fak tuk e!\nMyanmar ram ah a him lomi, Ralkap tlaih ding dirhmun a phan i, zam a herhmi nan um ahcun →\nBreaking News: Falam Ah Sianginn A Kaimi Siangngakchia 400 Leng An Um!\nVawlei cung ah khrihfa Ram a si mi hna hi, an mah tein a i uk dih hna!\nKa dawt na angkii zal ka purh poh ah a um lo caan hrim ka thei bal lo\nMajor Ka Pu Kahnak Hmun Kan Phak Lai i, Hmaicem Na Kal Nain\nChin Pasaltha Minung 2 Nih Chinram le Miphun Caah An Nunnak An Pek!


Pasal bak si, Dr. Tayza San nih kawl ralkap uico pawl an tih lo ning a chim cang. Nihin thawngpang chia ngai mi kan thei, Monyua ah lamzawhtu leader Ko Wai Moe Naing cu lamzawh ding in a hawi le he an chuak, lam ah an kal lio ah kawl ralkap nih mitor in an pah, cun an tlaih, heh tiah an vel. Atu hi thawnginn ah chia a si. A dirhmun a tha lo ngai tiah thei a si. Atu hi a dirhmun atha lo ngai tiah thei a si. Damtein a chuak than lai maw ti thei a si lo\nMah thawngapng a thei mi poah cu an lung a fak ngai. Amah hi mino kum 30 hrawng a si lio mi a si. Mipi lamzawhtu pawl caah a biapi tuk mi pakhat a si caah lamzawhtu mipi nih an her ngai mi pakhat a si hlei ah lamzawtu pawl leader a si peng mi a si.\nMonYua leader Ko Wai Moe Naing an tlaih tiah Mandalay lamzawhtu hruaitu Dr.Tayza San nih a thei bak in mah ti hin thawngthanhnak a tuah cawlh\nKan pasal, paraltha Ko Wai Moe Naing cu misual phu nih an tlaih. An dawih, Uico ralkap nih hram hram in an tlaih. Kan dihlak in upat nak kan i pek hna. Na rian tuan ning a sunglawi ngai, upat tlat minung na si. Mipi caah a dirmi na si.\nAtu kan dirhmun le hmailei ah a rah ding mi zongah, kan ram le miphun caah Dhammna na si peng lai. Ko Wai Moe Naing, mipi hi kan um sawh sawh lai lo, lamzawhnak kan tuah peng lai. Mah hi misual ralkap phu sin ah theiternak ka tuah duh mi cu asi. Mipi lakha ram le miphun caah zeibantuk harnak a tawn ngam mi kan tam tuk.\nMah hi nan thei ding in nan sin ah ka chim duh, ruahpi cu a sur chin thluamah lai, Ruahpi tlaih nan i tim poah le a sur mi a tam chin lengmang lai ti kha ral philh hla u tiin ralkap uico pawl hna ralrinnak a pek. Credit-Generatian Z\nChap.. Interim Chin National Consultative Council (ICNCC): ICNCC timi can karlak Chin Miphun Laireltu Council an dirh. Mah hi Federal Democracy ram ser nak ding ah akar khat nak kan hlan mi asi. Hmai lei kar tampi kan kal rih lai. Voi tampi i ceih khan hnu le ruah cikcek hnu ah dirhmi council asi.\nPathian nih thluachuah hram seh law, a kan ttemttawn tu ralhrang cincik kan chah khawh nak ding ah lamhruai tu si hram seh.\nCNF, Chin MP pawl, CDM tuahtu pawl, Chin Civil Society pawl le International Chin Communities pawl fonh in dirh mi asi tiah theih asi. Salai Bawi Lian Mang ICNCC timi hi a fawinak in cozah thar kan ti ko lai. Zeicatiah Chinram nih amah tein aa tawlrel khawhnak dingah sermi a si. Mah nih hin Chinram le mipi kong cu tha tein tuanvo a lak lai i, a herhmi poh ah khuakhannak angei cang lai.\nHi hi tulio ralkap uknak caan karlak chungah a cawlcangtu ding, ralkap uknak a hlipphuaktu ding cu a si. Kan i lawm tuk, Bawipa nih Interim Chin National Consultative Council (ICNCC) lamhruai hram seh.\nBe the first to comment on "Mandalay mino leader Tayza San nih MAH pawl sin ah theiternak a tuah cang"


SALAI ISAAK KHEN LE PU ZO BAWI A VUN TTHUAT TTHAN CANG HNA – The Chinlung Post\nSeptember 16, 2020 admin Lenhloi 0\nGame: Zekte Nawh Ṭhannak le 2020 Pinlei. Zei ruangah dah Salai Isaac Khen khi Chinram NLD lu bik bantuk nawn ah an nawh than? Mah khikhi tampi an khuaruah a har. Tuak fawite khi si. Mah tluk a rak thurhnawm i nu zong a rak ram bakmi, an von nawh ṭhan tikah, cunglei NLD cungah purhdahnak phunphun chuak kho.Cunglei nihcun a ruang um lo cun, tlanhnak an tuah lai lo.\nZekte phuahtu cu a biapi cun ZB a si. ZB hi pa ralṭha pah deng cu si ko lai ka ti. A thurhnawmmi pa a phuahter ngammi hna cu paza a si. Thiamsang Chin community upa pakhat nihcun, Nawl nei nih power hmang in phaisa an fir ahcun corruption, mi theih loin mi thil a lak ah cun fir, thazaang le hriamhrei hmang in mi thil/phaisa an lak ah cun robbery ti si a ti.\nNLD minister pawl nih mipi phaisa nawlneihnak hmang in an lak mi cu robbery case bak si. Cu pin ah action laknak pakhat hmanh um lo in tlahuar (impunity) in an um rih. Isaac Khen lawng silo, a dang minister zong an um rih. Khi bantuk thil tuah khi thil ṭha tuah ah maw kan ruah la, thil ṭha lo tuah ah? NLD cu robbery gang with impunity” tiin tlangau hnawh hna ding hmanh khi an si.\nCu lo ahcun sualnak neilo, thiltha lawng tuahmi ah an ruah hna lai tiah a rak phuan. Cun, Zekte kong ah fiang ngai in a rak phuan rihmi pakhat cu a farnu min in Kawl company nih motor le flat an cawkpiak tbk tehna khi si. Firnak an thuhnawh khawh tikah, mipi nih mifir ah an ruat hna lo. Tikah, a tanhtu pawl zong khi mifir tanhtu bantuk cu an lo nain, ramkhel Game celhnak lei ah mersan than lengmang cu an si.\nThlanglei pawl an rak buai ngai khah. Thleidannak an ngei, thlanglei caah cun zeihmanh an kan tuahpiak lo, anmah Chaklei lawngte an ibarh ti phun in chaklei ṭhanchonak rian an ṭuannak cungah kutdong an rak sawh lulh. A phunphun in Zekte sualthianhnak ah lam an rak kawl. An thin damnak dingah Zekte pu Soe Htet an hun char. Tikah, Pu ZB kha lentecelh cu a thiam pah ko ti awk si.\nNain, an dai lai maw? Dai nemmam lai lo.Vanchiat ah, Pu ZB cu Hakha in pakhatkhat nih a report ve. A reporttu zong cu a min a leeng, fiang cun kan chim kho lo nain, anmah nihcun an itheih ko lai. Leng an chuahter duh lo. Pu ZB cu a pawngkam minung lila nih a report tikah cun Zekte sualphawtnak a rak pekmi cu lih bantuk ah aa cang.\nZekte kha sualnak in a luat. A thiang ah a cang. An rak phuahmi kha puh sawh ah chiah khawh si. Cucaah, Pu ZB reporttu nih Zekte cu sualnak in a tlanh ti khawh si. A sual lomi sual an rak phawt sual man ah ti in atu cu Chinram chung NLD nih teinak an hmuhnak ding caah Zekte cu lu bik ah aa cang. Zekte le a pu SH cu cunglei zumhtlak ah an ichuah. Pu ZB te phu khi zumhtlak an si ti lo.\nKawlram President ca i biachat khotu ah NLD aa chuah khawh ahcun, SH khi chief si lai. Ai fiang. SH Chief a si ahcun, Zekte nihcun hmunhma aa ngeih ve cia. Hakha hrawnghrang NLD pawl khi cu an hei chuah khawh ve lam ahcun, an duh lomi a nawngpaṭaang hrawng cu an beuh ve te hna lai. Annih lei ahkhin NLD an ṭhawng. Zeicahtiah mah Game hi cu fawite in an rak hmuh cia ve caah si.\nSinain, CNLD an ṭhawn ahcun, SH nih a duh paoh in Chinram cozah cu a mersang kho lai lo. Hlutdaw cu CNLD MP pawl nih an khalh ve cang lai caah si.Nain, NLD an ṭhawn lam cun Chin hlutdaw cu SH kuttang minung lawngte an si dih lai. A bonbok le a mantat pinah, teirul cham cozah an si te lai.Cu nak thuk deuh in Game icelh thiam tu a herh. 2020 ah NLD nih amah pak lawngin cozah a ser kho lai lo tiah zumh cio a si.\nTlangmi dang hna ah cun NLD an ṭhawng ti lo. Tikah Coalition ser hau ding khi si. Chinram chungah CNLD a thawng cem an si ko ahcun, Chinram Chief cu CNLD nih a tlaih lai. Hakha lei i CNLD lei in paza kan timi pawl khi Chin Chief caah itimh cia chung khawh si, kan ti hnga. VP kong cu ceih duh hlah usih. Mang manh awk si ti lai lo. A rauh hlanah, nizan hrawng i nan ilaarter ngaimi seh-hmuh-zung kong kha ka von thai te lai. Credit: Salai Alexander


Hakha ah Evan pahnih nih thawngtha chimnak le pumhnak an tuah caah Lah Wah Kah nih taza an cuai hna\nHomeNEWSHakha ah Evan pahnih nih thawngtha chimnak le pumhnak an tuah caah Lah Wah Kah nih taza an cuai hna\nCOVID-19 zawtnak i chawnh arang tuk caah mibu umnak le pumhnak cu khua kip le ramkip,hmunkip ah kham asi. Hakha zong ah an kham cuahmah lio asi . Culio ah Evan pahnih nih pumhnak an tuah pi hna caah taza cuai asi tin theih asi .\nAustralia ram in Social Visa in Myanmar ram atlung mi Evan Tawk Uk le Hakha khua um Rev.Biak Lin Thang cu taza an cuai hna. Evan Tawk Uk cu Myanmar ram rak tlung in mibu umnak le pumh khawh kham mi phung azulh lo caah Hakha myone, Lah Wah Kah hmu Pu Ze Uk nih tazacuai asinak cu achim .\n"Evan Tawk Uk cu Myanmar ram ah Social Visa in arak phan i mibu in phung achim caah phung abuar ,Phung chim aduh siahcun Meditation Visa atlaih aherh "tin achim .Rev.Biak Lin Thang zong nih an inn ah Evan Tawk Uk athumh zong Lah Wah Kah sinah thawngthanhnak atuah lo caah tazacuai asinak asi .\nEvan Tawk Uk cu 1940 kum Lah wahkah phung ning pohmah 41(khah) 13/1 in taza cuai asi . Rev.Biak Lin Thang cu 1948 kum Lah Wah Kah phungning 14/6 pohmah 5(kah) in tazacuai an si tin theih asi .


JOHN F KENEDY SPEECH LE SALAI LUNG THLI TUM LUNGPUT – The Chinlung Post\nSeptember 20, 2020 admin Lenhloi 0\nJohn F Kennedy Speech Le Salai Lungthlitum Lungput. Pathian nih David cu ka thinlung ngeitu na si a ti bangtuk in John F Kennedy nihhin Salai hi van hmu ve sehlaw ka thinlung ngeitu na si a ti ve bak ko lai. Ram sersiamnak le duhsaknak lei ah Pu Trump lungput zong a ngei rih. Chanbaunak cu an ngei cio ko lai hme teh mu. Hibantuk minung hi John F Kennedy nih an ram sersiamnak ding caah a rak hlam tuk ve mi le Ram pakhat nih a herhtuk mi bia kha tawi fiang takin a rak langhter.\n35th US president John F Kennedy nih American mipi hna thazaang peknak le Cold War challenge tuahnak ding caah biatawi chim ai tim. A adviser lakah ai neih bikmi Ted Sorensen sinah a chim mi cu “I don’t want people to think I’m a windbag.” Point um lo in a bia a sau mi ah ruahmi si ka duh lo a ti. A chim mi cu pakhatnakah Amercan mipi hna, Ka ram nih zeidah a ka tuahpiak lai ti nakin zeidah America ram caah ka tuah khawh lai tiah hal uh tiah a rak chim.\nUS President speech lakah a tawi cem asi. Sullam zong a ngei cem asi. Salai Lung Thlitlitum hi ka zoh lengmang tikah John F Kennedy nih a chimmi bia ningin ka ram caah zeidah ka tuah khawh lai tiah sinak vialte mipi caah i pek in Chinram sersiam ai timmi mino asi. Kan Ram nih hibantuk ruahnak le dinfelnak a tanhmi mino upa tampi an kan herh.\nJohn F Kennedy nih a chimmi bia hi i zohchih pengin Zeidah kan ram nih a ka tuah piak khawh lai tiah pumpak hlawknak mit a auh deuhmi MP ai cuh mi le Zeidah kan ram caah ka tuah khawh lai tiah mipi sal dirhmun i thim in MP ai cuh mi hruaitu(A lawng) a si lai dingmi hna hi mipi nih ram dawtnak thinlung le ramkhel mit he tha tein kan zoh i kan ram sersiamnak ding caah thim thiam dingin tuanvo kan ngei hna. Ram sersiamnak ding caah a tuantunak in a thimtu kan biapi deuh. Credit: Al Bik Lian Zaathang\nRelchih Thawngpang dang. President Donald Trump nih supreme court i biaceihtu rian a lawngmi ah nu ka thim lai” tiah nizan i North Carolina i election campaign a tuahnak hmun ah a chim. Hmaizarh chungah aho timi cu ka thanh lai, “A very talented, very brilliant woman a si lai tiah a chim.\nPresident Trump nih a thim lai tiah an zumhmi nu pahnih an min an chuak, Amy Coney Barrett le Barbara Lagoa ah pakhat khat an si lai tiah zumh a si. President Trump nih biachahnak taktak cu hmaizarh chungah a tuah lai i a thanh colh lai ti a si. President Trump nih nominate a tuah hnu ah Senate Judiciary committee nih hearing an tuah lai i, an cohlan hnu ah Senator minung 100 chung i a tam deuh duhnak in fehter a si lai.\nPresident Trump nih 2016 election lio tein Supreme court i biaceihtu rian a lawn ahcun khrihfa hna zumhnak le US constitution ning tein a pommi conservative judge ka thim lai tiah bia a rak i kam bantuk in minung pahnih a thim hna hnu ah tutan hi a pa thumnak thim a timhmi a si. US evangelical khrihfa hna nih Donald Trump an ttanpinak cu mah ruangah hin a si. Credit: Salai Lairamthang


America um:Chin mi sin ah biahalh nak’Le bawmhalh nak. – Lai Lungrawn Post\nRelchap ko thawngpang dang zong hi:USA i covid-19 sining, karh ning hi politics he pehtlaihnak tampi a ngei in ka hmuh. Politics maw a biapi deuh ah kan chiah lai covid-19 ikhamhnak dah? USA nihcun politics hi biapi deuh ah an chiah rua ti in ka hmuh. A ruang cu :\nTrump nih:Election le vote kong ah’Thildik taktak a phuan cang.


VANZANG TLANG A KALNAK KONG BIAFIANG ACHUAK CANG HIH VP A ZULTU BAK NIH A FIANTER – The Chinlung Post\nVANZANG TLANG A KALNAK KONG BIAFIANG ACHUAK CANG HIH VP A ZULTU BAK NIH A FIANTER\nSeptember 15, 2020 admin Local News 0\nZa Lian Ceu (Korea um) Facebook Account Salai C Alexander tiah ai tuahmi nih VP Henry Van Thio Vanzang Tlang a tlawnnak kong dik loin a ttial mi fianternak. VP Henry Van Thio Thlanglei Laitlang a tlawnpah in Thantlang Peng Vanzang tlang a tlawnnak ah Za Lian Ceu (Korea um) Facebook Account Salai C Alexander tiah ai tuah mi nih a dik lo ningin ca a tialmi kong he pehtlai in keimah a zultu, Biak Nun Mawi nih a tawinak in fianternak ka rak tuah lai.\nAtulio Covid-19 ruangah mibu 50 cung he biaruahnak a ngah lo caah duhning tlukin khuami hna he ton biaruahnak kan ngei kho lo. Cheukhat a hngal thiam lo mi nih cun phundang in an ruah piak khawh men. Vanzang tlang kan tlawn ning cu a tawinak in ka rak langhter lai. Thantlang in Sopum kan kal, Sopum khuami he ton biaruahnak kan ngei dih hnu ah Vanzang kan lan.\nVanzang khuami he ton biaruahnak kan ngeih dih hnu ah Farrawn kan lan. Farrawn khuami nih sunglawi ngai in an don nain nawlbuar a duh lo caah minung an tthekter viar hna.\nFarrawn khuami he biaruahnak zong voihnih tiang kan tuah(Minung 50 cung tonnak a duh lo caah asi). Farrawn khua he ton biaruahnak kan ngeih dih hnu ah Tlangpi kan lan. Tlangpi khualu ah Lungding khuami nih an rak don. Caan tlawmpal te biaruahnak an ngeih dih hnu ah Tlangpi kan lan.\nZa Ceu Lian bia : Amah dongtu ah minung pathum-li te khi, hmaikhah lo ah, NLD angki cu an hrukter hna timi kong ah. Tlangpi khuami nih Lam kamkhat in an rak don i, thlacamnak zong an ngeihpiak ta i, taang loin Tlanglo khua lei ah kan lan.\nTlanglo khuami he ton biaruahnak kan ngeih dih hnu ah Tlangpi lei kan rak kir tthan i Tlangpi khua ah kan riak. Rawl petu zong an um lo timi kong ah….Tlangpi khuami nih an zohkhenh ning a tthatuk hringhran. Rawl an ei an zohkhenh ning a tthatuk. Mifim khua ciammam ka ti len.\nZan ah meeting kan tuah i, minung 50 cung cu innchung ah um a ngah lo caah zei mawzah cu an chuahter hna i, inntual khat in aa bia an ngai. A bia ngaih a duh ko nain a ngai manh lo mi caah a thaizing zingka ah ton biaruahnak kan serpiak than hna. Tlangpi khua ah voihnih tiang ton biaruahnak an ngei. A tulio Covid -19 ruangah mibu tamtuk ton a ngah lo caah duhdim in ton biaruahnak an ngei kho hna lo. Apoi tuk kan ti.\nZa Ceu Lian ttial mi ning le keimah pumpak in kan hmuh ning tu cu a dang rumro ko.Sopum in, Vanzang, Farrawn, Lungding, Tlangpi le Tlanglo khuami hna an biachim hoiher in, velhle le titer thiam muikeng pakhat zong kahmu hna lo.\nZa Ceu Lian nih a chim mi bantuk hna lungput a ngei ding cun aruah ruahawk an um lo. Cu bantuk lungthin a ngei ding zong azumh in ka zum hna lo. Alangpar in, a mah nih a purhdah sawhsawh mi le thangchiat duh bia ah ka ruah.\nCun, Henry Van Thio cu, Siangpahrang bantuk in a kal ti hoi hna hii, mining hngal pakhat asi caah achim ngam tiah ka ruah. A taktak ah , Myanmar Ram pumpi , Vice President khi va kal taktak tuah sehlaw, zeikhidah an lawh hnga ! Cu bantuk nemmam cu, Laimi te asi caah neih niam tein, Kawlram uktu dirhmun zong lo hlah , neihniam tein mipi he bia aa ruah mi asi.\nTutan Vanzang Tlang kan tlawnnak ah, Za Ceu Lian nih a chim ning he cun, aa ral kah tatak mi asi. Vanzang Tlang belnaang a neh bantuk ah ka ruah.Kawlram uknak zong tlawmte cu a hun i ong ngai tikah, Laimi nih biachim ttha lo le biadawh lo zalong tukin kan chim mi belhi, Kanpa Van Thio zong a ngeih kan chiatter tawn.\nLaimi Pathian a zummi Khrihfa mi kan sinak, Pathian hi ttih hna usih, biadawh lo le micungah fahnak chim hi i ralring usih tiah ralrin a kan pe peng tu asi. Thluachuah kan hmu lai lo tiah, Lai mi huap hin saduh a that i, achim tawn mi asi.Hmanthlak zoh ah Vanzang Tlang an kal umnak fiang tein hmuh khawh a si.\nMINUNG TAMTUK CU KA BLOCK HNA LO, KA BLOCK MI NUNG PAWL KHI ZOH HNA ULAW\nZEITIN DAH US PRESIDENT AN THIM NING ASI? PHUNGLAM AN TUAH MI


Hakha peng ‘March Operation’: Khuami an zam, Inn an khangh, Biakinn an sawksam – THE CHINLAND POST\nHakha peng ‘March Operation’: Khuami an zam, Inn an khangh, Biakinn an sawksam\nTinam Khua Inn Khanghnak (Photo: CJ)\nThe Chinland Post | 2022 April 5 – Chin ramkulh khualipi Hakha khua ah March 15 zing sml 11:00 tluk in bom thawng pehzulh in a thang. Cu bom thawng a than deuh hlan ah SAC Ralkap 60 hrawng cu Hakha in Thantlang lei ah hriamtling tein ke in an kal tiah theih a si.\nHiti thawngpang a thanh hi, Chinland Post nih kan si khawh chung in an cawlcanghnak kan dothlat, kan khumh. Cuchung in, March 15-31 karlak chung Hakha peng ah Kawl Ralkap an cawlcanghnak kan hlat khawh tawk le thawngzamh ciami chung in kan hun tial.\nNain, hi kahdohnak kong ah SAC ralkap le CDF nih thawng a thanhmi zeihmanh a um rih lo.\nKawl Ralkap Tlunkalnak le kahdohnak\nCu SAC Ralkap pawl an kir le kir lo cu theih a si lo nain, March 18 ah Hakha in Zokhua lei ah lamhmai a zoh piaktu ralkap 60 hrawng he an chuak timi thawngpang a rak leng than. A thaizing, March 19 Rungtlang lei Gangaw lamthluan ah CDF he kahdohnak a chuak tiah theih a si. Nain, a cheukhat nih 60 lawng an si lo, a dangdang in an um caah a si, an pawhkaa ahcun, 150 tluk an si ko tiah minlanghter awk tha lomi pakhat nih The Chinland Post ah a chim.\nHi kong he pehtlai in, meithal le kahdohnak thawng cu a tlang a letlei in a tang deuh ah a ummi Hakha in meng 9 tluk ah ummi Loklung khua in kan theih khawh tiah khuami sin in March 19 ah kan theih.\nThil sining vun dothlat tik ah, SAC Ralkap pawl hi Hakha in Zokhua lei meng 6 (Nipi khua) tiang hmanh mawṭaw in an kal khawh lo caah ke in ramlak lei in an kal tiah theih a si.\nCuticun, Gangaw lam meng 11 pawnghrawng ah SAC ralkap le CDF karlak ah kahdohnak a chuak ṭhan i SAC ralkap a thimi an tam laihlum thawngzmahnak simi Hakha Post nih a rak thanh. “Gangaw lam meng 11 zawn ah kahdohnak a chuak ko. Nain, a thilo le hliammi kong bel a fiang lo tiah” kahdohnak he naihniam ah a umi khua upa nih Chinland Post ah a rak chim.\nCu hnu ah, SAC ralkap pawl cu phuhnih ah ṭhen in CDF Battalion-3 le Battalion-2 (Senthang) lei ah Gangaw lam zul ti loin Archuang tlang (Sakta khualu tlang) lei ah ke in phu khat an kal i hmunhma zohfelnak an tuah thiltheimi cheukhat nih an ruah damh. Cuka Archungtlang ahcun, March 19 ah CDF B-2 (Senthang) he cun minute 15 tluk kahdohnak a chuak, nain CDF nih hnu ah an kir tak hna tiah theih a si.\nAn kahdohnak kong he pehtlai in, CDF battalion-2 (Senthang) nih zaanlei sang ah hawi hngah ding an si caah an kir tak hna. Kahdohnak bawmtu ding hawi CNF an phanh hnu ah Meng 17 (Chorelva lon in an hngah hna) nain Senthang peng lei ah kahdohnak a dai.\nRalkap lei thiltheimi pakhat nih, “Kawl Ralkap pawl nih Meng 17 an lonh ngamlo nak a ruang hi Rungtlang i chiahmi meithalngan (Howitzer) nih a kah khawhnak tiang lawng ah an um ngam i, meithal ngan nih a phanh lonak ahcun an kal ngam tilo nak a langhter tiah The Chinland Post ah a hmuhning a chim.\nInn khangh le thil hrawhhralnak\nNain, Gangaw lam lei a kalmi SAC ralkap pawl nih Tinam khua cu March 28 ah an khangh tiah Chin Human Rights Organization (CHRO) nih a thanh. Cu March 28 ah, “Tinam khua cu inn kua (9) khanghpiak an si” tiah kan theih.\nTinam a kangh cuahmah lio ahhin, Lamtuk khua chung in Bom le meithal thawng pehzulh in a thang. [Tinam zong ah] SAC ralkap pawl khuachung an rak luh lio ahhin biakinn tlang kha bom le methal in an kah hmasa tiah theih a si.\nHi March 28 zingka in hin, “Lamtuk khuahlun le khuathar karlak thlaan hmun zawn ah an i kap tiah” khuami nih The Chinland Post ah a chim.\nKawl Ralkap nihhin, an tuan hawile kahdohnak ah an thih tik ah Ruak tlukalpi lo in, an thihnak hmun ah an hloh beh hna. Cheukhat ahcun, khuachung a si ahcun, Innchung ah an chiah hna i, a inn he an khangh chih beh tiah covo burnak hlathlaitu phu lei nih an chim.\nTutan zong ah, March thla chung kahdohnak ah April 1 ah Tinam khua chak ah Kawl ralkap an i khanghnak an ruh pawl CDF Hakha nih video in an thlahmi hmuh khawh a si. Ralkap ruak hi, ruak 5 tluk tal cu a si lai tiah an ruah damh a si tiah thawngzamhnak ah hmuh a si. Nain, kahdohnak kong a theimi naihniam pakhat sin in, March 28 kahdohnak ah a thimi an si. Ruak hi Kawl ralkap ruak 3 a si tiah The Chinland Post ah a chim.\nKhuami nih humhimnak caah an zam, Kawl Ralkap nih thilri an sawksam\nTinam le Lamtuk khua hnih fonh in, inn 200 leng cu SAC ralkap an rak luh hlan in a zam i, kahdohnak a chuah ahhin nithum chung ramtang ah an rak zaamnak a si cang. Tinam khua hi minung 500 fai in, inn 103 hrawng khuasa an si i thawngpang chiat hnu ah an karh ngai i, a minung in zapi hi 700 fai hrawng an um lio a si tiah theih a si.\nNain, tutan kahdohnak nak thawng le ralkap tlunkal ruang ah khua naihniam, khuapi le ramtang ah an zaam dih tiah theih a si. Cun, Lamtuk khua zong hi inn 85 khuasa an si i minung 381 an um, nain tulio cu an zaam dih tiah theih a si. Hi Gangaw lamthluan ummi khua vialte hi Kawl Ralkap le CDF, CNA zarhkhat deng kahdohnak a chuah ruang ah khuakip le ramtang an an zaam dih.\nHitin khuachung in laihlum nih an inn le lo an zaam taak karlak ahhin, Innlo an khangh lo mi inn zong an duhpoah in an lut i, thilri an soksam, an hrohhral dih tiah theih a si. Zokhua lawng ah, pumpak inn 47, Biakinn pakhat, Sianginn quater telh in a zapi inn 47 an boah, an lut. Thilri tha deuh vialte an fir dih. Cun, Dawrthil zuar dingmi ramlak ah thuhmi zong Kawl Ralkap nih cun an hmuh caah, an i lak dih i, a man in tuak ahcun, ting 100 leng man a si lai tiah khuami chimmi cherchan in CHRO nih cun a thanh.\nZokhua khuami pakhat nih, “Ar hi 100 leng an thah lai, cun Maheh hi 12 an thah,” tiah The Chinland Post ah March 29 ah a chim. Cun, aman tuak awk tha lomi, kan theih lomi zong a tam liangluang len rih lai. A ruang cu, Inn hi an boh, cun inn tang i vawlei tang phummi zong an hlai mi a tam caah thilman sunglawi an firmi a tam hringhran ko lai, kan tuak kho dih rihlo tiah a chimchap.\nHitin Zokhua khua lawng silo in, Ruavan khua zong an hrawhhralmi le sawksam mi cu March 26 nih an khuami nih an va hmuh.\nMarch 26 Lungcawi Khuachung Inn an soksammi, arthahmi, (Photo: CJ)\nKawl Ralkap nih thilri an hrawhhralmi, innlo an khanghmi hi a tam tuk cang caah hin, a bu pakhat, a phu pakhat nih fawi tein khomhsuat hi hi a har tuk hringhran cang. Cucaah, Hakha Zatlang Uknak phu tbk., a silo ah Khuakip mino phu, Khrihfa bu tbk. nih felte in khomhsuat i, cazin khumh ah a tha. Hmailei ah dingthluk lairelnak ca zong ah hman khawh dingmi an si tiah covo lei runvennak phu tuanmi nih the Chinland Post ah ah hmuhning a chim.\nHiti bantuk in, Gangaw lamthluan ah kahdohnak le khuami zaam lio cingling ahhin, 2022 March 29 ah Chin ramkulh, Hakha khua ah zing sml 9:30 am tluk ah a rak lutmi Helicopter cu Cawbuk Sang chakhlei tlang lonh ah thingkung aa pah i a tla tiah theih a si. SAC Ralkap lei chimreltu nih cun, nikhua a chiatruang ah a tlakmi a si. Helicopter hi, tanghra camipuai a phi dingmi hna Question a phor tiah a ti. Nain, CDF tanhtu cheukhat nih cun, Ralkap helicopter a tlak hi a sawhsawh a si lo. A zuantawn nak a lamte zul ngam lo ding in, vanlawng kahnak he an bawh caah zong a si kho si tiah a ruahnak cu a pumpak Facebook cahmai ah a langhter ve.\nKawl Ralkap pawl umkalnak a dawimi cheukhat le Online in thanhmi ah April zarhkhat nak tiang ahhin, Ralkap hi Chin ramkulh chung an chuahtak rih lo. A thenmi kha an i tong maw, a silo ah Ramtang ah maw an um rih ko timi a fiang lo. Nain, April 6 zingka ah Bungzung ahhin Kawl Ralkap hi an tam ngai i, za ringlo cu an si lai tiah theih a si.\nPrevious SAC ralkap nih nu kum 14, kum 16, kum 35 le nu 30 leng cu a bu in an tlaihhrem hna\nNext Thla 3 chungah Matupi peng, Hteebwe khuami 13 nih bom an i lamh


Ka Neihniam A Si Mi Nih A Ka Tleihhrem – FIAKFAIROCK\nKa Neihniam A Si Mi Nih A Ka Tleihhrem\nHihi ka hawi nu nih a chimmi ka vun funtawm i ka vun thlah hlan ah a mah ka rel ter mi asi. Amah nawl in ka thlah mi asi. A sinak vennak caah amah hmanthlak cu kan chia lai lo. Theihthiamnak kan nawl\nTu kum ahhin kum 20 ka si ve cang. Kum 8/9 hrawng ka si lio ah kan chungkhat asi ve mi pakhat kan inn i a um tawn mi nih a ka tlaihhhrem tawn. Hngakchia te ka si caah zeihmanh ka rak chimh ngam lo. Khuadang i sianginn kai ding i ka kal hlanah a caan caan ah a ka tlaihhrem peng. Kum 2 chung bak a caan caan ah a ka tlaihhrem tawn. Zeihmanh ka chim ngam loh ka chungle. Na chim ahcun kan thah lai tiah a ka ti i, ka ttih tuk.\nKa chim duhmi cu, a tu cu daling hna ka ngei ve. Pasal hna ka ngei ve te ko lai, asinain ka pasal cu ka thianghlim lo mi hi ka chim ngam bal lai lo, ka thin hi a fak tuk a celh ka celh lo. Ahohmanh nih an thei loh, asinain keimah hi sual kai phawt tawn. Thianghlim le thianghlim lo hi theih colh khawh asi mo? Virgin tthan khawh asi ti lo cu ka theih ko nain, zeitin tal ka lung ka nuamh ter kho lai maw? Ka bawm hram u.\nCun a caan caan ahhin, Nuva sinak hman duhnak te hna hi a rak chuak tuan, ka taksa nih a duh tuk tawn, ka ttih tuk. A caan ahcun keimah leh keimah hna hi rak i tongh (masturbate) ka duh tawn. Asinain cauk pakhat i ka rel mi ahcun nuva sinak hman loh peng ahcun a ttha kho tthan tiah ai ttial, mah cucu a hman hnga maw? Asiloah nuva sinak hman duhnak a chuah tikah keimah le keimah rak i tongh cu a pawi hnga maw? Zaangfahnak in ka bawm hram uh.


Hakha Khuachung Ah Motorcycle 50 Reng Lo An Tleih – FIAKFAIROCK\nHakha Khuachung Ah Motorcycle 50 Reng Lo An Tleih\nChinram khualipi Hakha ah Sikan annsuai ning in Cycle a mawng lo mi pawl kha PK pawl nih an tleih dih hna tiah a si. Hi duty nak hi August ni 1 in thok ding a si nain, nikhua a that lo ruang le ruah a surpeng ruang ah an thok kho lo i, August ni 7 long ah an thok khawh. An thok hmasa bik ah Sikan ansuai ning in, a mawng lo mi pawl Motorcycle kha 50 reng lo an tleih hna hi a si.\nHi Kong he pehtlai in PK Bawi Ko Ko Aung nih ” tuchun, August ni 7 ah hin, motorcycle luchin a hmang lo mi le, number a benh lo mi, cycle hnu hi number a tial lo mi kha Kan tleih hna. Kan tleih hnu hna ah, zung ah Kan report hna biaceih tu nih cawiliam ding an khiah hnu hna ah, an Motorcycle cu Kan pek than hna tiah a chim.\nSikan a zul lo mi pawl cu, biaceih zung nih, Zeitin dah, zeizat dah an cawiliam ter hnalai ti cu a fiang loh nain, Hruaitu nawl an zulh lo caah an cawiliam hrimhrim lai ticu a fiang mi a si. Hakha khuasung ah August 7 ihsin thok, motor le motorcycle pawl nitin an check riangring thlang ding ih Lamziin Daan thlu lo pawl cu a ṭuldan vekin hremnak an nei thlang ding ti`n Khonumthung thuthang in a ngan.\nHakha Khuachung ah August ni 7 thok in, Motor, Motorcycle pawl nichiar an check cang lai i, Sikan suaining in a zul lo mipawl cu a herh ning in hrem an si cang lai tiah thawngthanh nak an nei.


Halkha cu Halkha a si ko, Thantlang cu Thantlang a si ko. – Hakha Cherry\nHalkha cu Halkha a si ko, Thantlang cu Thantlang a si ko.\nMin i sak ciocio ah hin ahohmanh nih sullam ngei tein chuankhannak he min hi i sak cio a si. Halkha le Thantlang zong khi cu bantuk in cun an rak sakmi an si ve ko lai.\nKan lai holh ah a um i chimnak ah an hman tawn țheomi cu min an sakmi hna nih khin an min an phurh khawh lo ahcun an hrut tiah an ti tawn cu nan theih cio ko lai. A hrutmi paoh khin chim duhmi a si hrimhrim lo mu.\nThantlang khi Sui Thantlang tiah ahohmanh le mi zeihmanh nih min an rak sak balmi a si lo. Kum le caan a hung liam chin lengmang i a hnuah cun i uantlarnak lungput le i porhlawtnak thinlung he Sui Thantlang tiah mi pakhat khat nih min a rak sak i cuticun zei ruat huaha loin mi kip nih Sui Thantlang tiah an auh lulh cio.\nThawngțhachimtu pakhat nih a rak chim balmi cu Jesuh Khrih nih vailam a put lioah a tlukpi lengmangmi khi kan sualnak a rih tuk ruangah a neh tuk i a phurh khawh lo ruangah a tlukpinak a si tiah a rak chim bal. Amah ruahnak le a purhdah chommi zong a chimmi a si kho ko, a chimtu kan si ve lo i hngal ve ruam hlah. Chim duhmi cu țha tein min rak sak ko cangmi kha a hnuah sui e, daimond e tiah Sui Thantlang, Sui Halkha tiah sak țhan kha a herh lomi a si. A herhnak zong a um hrimhrim fawn lo. Mi pakhat khat nih uanthlarnak in siseh, porhlawtnak in siseh, namnehnak in siseh sui Halkha a hei ti zongah mi kip nih i cawn lulh cio le media kip nih Sui Halkha tiah țial lulh cio phung zong a si lo. Atu ah cun mi kip le media kip nih Sui Halkha tiah an țial lulhmi hmuh a si cang.\nMinung min a si ah siseh, khua min a si ah siseh mah duh paoh in leet a ngah lomi an si. Cozah nih theihpinak he țha tein min thlennak tuah dih hnu i a ngah cang an ti hnu lawngah leet khawh a si. Thlanmual hmanh țhial duh ah mah nawl le duh paoh in țhial a ngah lo timi cu nan hngalh dihmi a si ko.\nHalkha a si komi kha uanthlarnak le porhlawtnak lungput he Sui Halkha e Diamond Halkha e tiah nan ti thai a si ahcun Sui Thantlang a si lomi Thantlang a hluan te sual lai.\nSiaherhnak he,Dinnak kha a cat lomi tiva bantukin luanter camcin ko u (Amos 5:24).Salai K. Biak Lian Thawng


Cathanh: Hakha Khuahlun Kokek Ram Ngeitu Lungput - THE CHINLAND POST\nCathanh: Hakha Khuahlun Kokek Ram Ngeitu Lungput\nThe Chinland Post| 2019 August 6| Hakha ram ti mi cu khua chingchan khua 16 hna karlak ah a ummi a si. Cu Hakha ram timi cu kan pupa chan in fei le nam he an nunnak thap in an rak kilvenmi le an rak zohkhenhmi khua le ram a si.\nHakha nih pupa ram timi phung le lam, sining ngei tein khuakhan lairelnak an ngeih i an ral tawlrelmi a um. Pupa ram timi ah ningcang lo, sining lo in an rak tawlrel bal lo. Sining le kal ning tang ah an rak tawlrel mi a si. Cucaah pupa ram timi cu phun thum in a um:\nPupa tlangram: Khua chingchan hna he kan ramri vialte khi Hakha ram, pupa tlangram, fei le nam he an rak dirkamhmi cu a si. Cun Rungtlang a zapi tein pupa tlangram a si, Ngauthu tlang zapi zong khi pupa tlangram a si dih. Rungtlang in a rung tolh i Cawbuk in Lungtatchiahrawn a kiangkap, nawi in hringai in cerhpar in arzau tlang in, nuṭhut in thel ṭongva in hringsih tiang khi Hakhapi tlangram a si dih. Naa laileng le saṭil tlonnak ah an rak chiahmi a si. Haithlan zong khi a zapi in tlangram a si dih.\nPupa tlangram (Mi bu hme deuh nih ngeih mi): Loklung cu lo an thlawhnak in an um beh, Mangnu le Khuabe zong lo an thlawhnak in an um beh, cu bantuk in Hakha ram chung ah a um mi khua dangdang zong an um ve. Cawbuk khi mirang nih kala an rak kaipi hna i cu kala cu saṭil zuat an duh caah Hakhapi kan bawi le kan tlang an rak hal hna i kala pawl kha an rak pek mi hna a si. Hi khua hna hi pupa chan in Hakha Khuahlun lairelnak tang ah a ummi an si.\nPupa ram (Pumpak pupa ram, thlawh ram): Pupa chan in pumpak nih an rak ngeihmi ram a si. Pupa chan in lo ah an thlawh i an tefa zong nih pehzulh in atu tiang an thlawh ṭuan cuahmah mi ram a si. Hakha nih pupa ram kan ngei hrimhrim ti a langhnak cu nupi an ṭhit, va an ngeih tik ah zolo pakhat, lai lo pakhat i manh a rak si. A donghnak bik i ram aa man mi cu Ram Ki man ah khin zuk ruk kahnak khi Tha Hnin pa an rak manh, cun amah Tha Hnin pa nih Ngun Ham sin i a zuarmi zong khi man ah an rak pekmi a si chih. Cucaah pupa pumpak ram hi a um hrimhrim ti a lang. Mah ti khan kan pupa nih ram an rak zohkhenh ning a si.\nHakha Khuahlun kokek ram ngei cu 2019 August 4 ah tonnak kan ngei i a tanglei bantuk in bia kan fun:\n2019 July 31 ah Pupa ram ngei tiah aa ti i lam zawh in duh lonak an langhtermi cu kannih Hakha Khuahlun kokek ram ngeitu taktak (Zatuak 95%) kan lungput a si lo.\nKan pupa tlangram (Sathek telh chih), kan pumpak pupa ram, zei bantuk kan ram pohpoh bu pakhat khat nih siseh, pumpak pakhat nih siseh, hman an herh ahcun Hakha Khuahlun kokek ram ngeitu le thingram Committee he zoh in hnatlaknak ngeih hnu ah hman ding.\nHakha Khuahlun Kokek Thingram Ngei\nPrevious Hakha University Pek A Si Cang_ Dr. Lian Za Khup Interview\nCOVID-19 chungah Thinlung zohkhenhnak caah a lam phun 5


A poi tuk ee!! Trump a sungh hoi cang. Lam kawl tthan a tim\nTu lio cu Trump a bui tak tak, US President si tthan ding in fakpi in a zuam cuamah lio a si. Trump hi mi tampi nih kan uar tuk lio ah a vanchiatnak pakhat a um ve mi cu, Republican president a rak si cang mi pawl le an chungkhar pawl nih an bawm duh lo mi hi a si.\nmah kong hi amah Trump zong nih a chim cang mi a si. A bia chim ning a cun “I Am Alone’ keimah longte ka si tiah a rak chim cang.\nTrump nih Obama a phomhnak ah khan fiangtein a chim cang. A hlan ah keimah rian ka rak ttuan lio kha a nuam tak tak, natein “Obama le Joe Biden nih US an hrawh dih cang caah US president si din in le US ser tthan ding in mah bantuk a dawhtuk mi White Houese ah ka um nak ruang cu a si.’ tiin a rak chim cang\nTrump cu tax kong ah Democrat pawl nih fakpi in mualphoter an duh ruangah tu tiang an dawi peng. New York prosecutor sin ah tax kong vialte dihlak in na pek lai ti a rak si cang.\nMah kong hi Trump nih court ah a chua pi tthan, Natein US District Judge Victor Marrero nih Trump tax kong cu dothlatnak tuah ding in/Prosecutor sin ah tax kong vialte dihlak in ap ding in a ti tthan.\nMah kongah hin Trump admin pawl nih biacei zungah an chuahpi tthan, natein High court nih a niam deuh mi lower court cu biakhianak tuah ding in a ti.\nMah hnuah a voihnihnak ding caah Trump nih a ruang zeihman um lo in, an ka dohhlat mi hi a phung a si lo tiah a aupi mi cu a thah piak tthan hoi\nTrump nih mah bantuk in lawer house nih biakhianak a tuah mi cu bia cei zungah ka chua pi than lai, Supreme court nih a ruang zeihman um lo in, mah bantuk dohthlatnak an tuah mi cu, Taxes kongah na langter a hau lo tiin a ti cang mi a si ttin Merrero biakhianak Suprem court ah ka chuah pi tthan lai tiah a chim.Credit- New York Post\nBe the first to comment on "A poi tuk ee!! Trump a sungh hoi cang. Lam kawl tthan a tim"


Ralrin Ding! Hakha police station hmai ah uihrut pawl motor he an i khawm cuahmah - TIMES OF CHIN NEWS\nRalrin Ding! Hakha police station hmai ah uihrut pawl motor he an i khawm cuahmah\nPosted By: thawngthawng May 3, 2021\nkawl ralkap le palek pawl cu an lau thluamah cang. Nizan ah Chin ram khuapi Hakha ah Uknak firtu kawl ralkap pawl cu CDF Hakha nih an kah hna i minung 4 an thi. A dang hliamhma a tuar mi zong 8 leng an si tiah theih a si. A tu zong hi Hakha um uihrut pawl cu hmunkhat ah an i khawm cuamah tiah theih a si. Cu caah Mipi zong ralrin tak tak in um a hau.\nHakha police station hmai ah uihrut pawl motor he an i khawm cuahmah (1:00 pm). Cucaah kan umnak cio in ralrinnak te le mitfim, hnafim tein rak um cio hna u si! *Lau ding a si lo, i ralring cio ding tu a si lai. Hakha Campaign For Justice\nRelchap >>>> Vawlei cung ram 195 tluk a um mi ah Kawlram(Myanmar) tluk uknak chia hi an um ve hnga maw, an um zongah an tlawm lai mu ti hi ka hei ruat tawn. Caan tampi ah khua sual ka ruah ah hin, Kawlram mi ka si hi mi vanchia bik ah kaa ruah ttheu. Kawlram hi hramhram uknak voihnih an rak lak cang ti cu kum 30 hrawnghrang minung nih a tuanbia in kan theihnak lawng a si nain a voithumnak cu kan chan he aa tong. Tuanbia men in kan rak theihmi nawlngeihnak lak hi kan tong rih lai ti hi lungkil thlite zongin ka ruat ti lo. Kan ram a hung i thlen pah cang i Zauk phung ah kan kal cuahmah ko cang ti hi kei zei thei lo pa nih ka hei ruah tawn ko. Nain kan ruahlo piin kan huat bik uknak hramhram uknak lak a si tikah minung 600 tluk nunnak a liam pinah hmailei suttung bang zohthla ding nu ttang cung pommi hna 40 leng thah an si.\nUknak that lo ah a tthangmi hna nih cun kan theih bangin khuate ah ralkap an kal i phorter phorhter kan si. Khuate fa lo riantuan kan si i kan lo riantuannak ah kuli phorh ah auh kan si. Minung an duh zat hmuh khawh lo ah tuk le velh kan tong. Inn lo rian kaltak in kuli phorh si chinchap ah an thilrit kalpi khawh lo ah hnu in chuih chih kan tong. Kan ar hna an kan firpiak kan hmuh ko hmanhah kan holh ngam lo. Kan far le duh poah in an kan tuahtopiak hna. Chimh ding tam tuk liangluang khi um rih.\nCu uknak chia chungin kan luat cang lai kan ti lioah uknak chia nih a kan tlun hnawh than tikah a luancia 1962, 1988 bangin thut sawh awk si ti lo tiin mi tampi lamzawhnak pehzulh in thlathum chung duhlo langhternak tuah a si pinah mi tampi 600 tluk nunnak tiang a liam. Kum 1962, 1988 lioah cun lamzawhmi tlaih le kah a sin ain 2021 cu an inn ciah bak ah kalhnawh in kah le nu ttangcung pommi kah tiangtiang an tuah. Cu nih a langhter mi cu a luancia nakin tutan uknak hi a chiakha deuh ti khi a si ko.\nMinung a simi nih thih tih lo le meithal , zen le kuan a tih lo hohmanh kan um lo. Tihmi hnu kirpiak loin dirhnawhtu mino thatha tampi kan hmuh hna tikah upat tlak taktak an si. Meithal, zen le kuan cu mit nih ttih hmanhsehlaw thinlung nunnak nih a ttih ti lo. Hriamnam tha a ngeitu ralkap(ral lo kap) hriamnam tha ngei loin a dohtu vialte upatnak kan pek hna. Nan ralthatnak tuanbia hi chim len dai ti lai lo.\nHmailei zongah hi nakin a zualhma deuh khomi a si caah mnungak, tlangval mino thatha duh zong duhlo zongah, ngamh zong ngamh lo zongah kan dirhmun ruangah meithal he raldoh caan a phan khomi a si. Minung sinak in ngamh a si hrim lai lo, nain chanchung tuanbia pakhat ttialtu nan si lai kha philh sawh hlah uh. Meithal hmaiah hodah kut lawngin a chuahhnawh ngam lai? Nain meithal in thih ttih loin a dirhnawh ngamtu hi miphun dawtnak muru cu a si.\nMino thatha raltuk ah nan i thawh lai i, nu le pa nih thindomh in thla an in campiak hna lai. Na fa ralram ah a thi ti thawng kan theih sual lai ti hi an tih bikmi a si lai. Ka fa te kha a nun bu in kan sinah rak kir than hram seh ti hi nu le pa thlacamnak a si lai. Cheukhat cu thawnchia an dong men ko lai. Nain mu dawtmi mino hna nikhat khat ah kan thi dih te lai i, zawtnak le a dang ruangah thih nakin miphun le ram dawt ruangah nun nan thap hi thih hnu nan min le nan kong chim len a dai hrim lai lo.\nDelhi ah Dr Sasa nih a chimhmi cu ka pa AB hi zawtnak ruangah a thi ti cu ka duh bak lo caah ka pa zong tha tein ka chimh. Pu AB lamcawhnak ah, miphun le ram riantuannak ah a thi ti thawng theih lawng ka duh tiah a rak ti bal. Ni khat caan khat ah kan thi dih te lai i thih man a ngeimi mino tha kan si ti philh hrim hlah uh sih.\nGideon nih Median kut in Isreal a luatpi hna lioah Median ralkap a ting leng a simi hriamnam tha a ngeimi Median ralkap kha hriamnam lo minung 300 nih muko, thawllawng le meifar in teinak an hmu. Goliat cu vawlei thuamthil cu i hruk set len in hriamnam tha i put hmanhsehlaw, nautat mi ttu cawnghnak ah caan a hmang i mi nih hmuh lonak hmun, amah te lawnga um lio zong tingtang put tum in Pathian a thangthat mi David nih thilthuam tha le hriamnam ha ngeimi Goliat a thah. Raltuknak caah hriam le nam le thuamthil cu a herh bak mi a si nain teinak petu an silo.\nTing leng kai ralkap pi cu minung 300 te lawng hriamnam loin teinak an hmuh i, thilthuam le hriamtha he a dirmi Goliat a teitu David cu Pathian min hmangin a kal tikah teinak an hmuh. Cucaah David nih mi cheukhat nih raltuknak ah an rangleng le rangtum an i bochan nain kanmah cu kan Pathian lawng kan i bochan a ti bangin, kawl ralkap cu hriamnam bochan in kan doh hna hmanhsehlaw hriamnam nih a tei kho lotu Pathian kan ngei. Dawtmi ka mino hawi hna, hriamnam nan ngeilo zongah kan biakmi Pathian min i put in raltha ngaiin dir ko uh. Gideon le David cu hriamtha in teinak hmuh loin Pathian thawngin teinak an hmuh.\nAnmah an Pathian cu kan Pathian a si ve. Gideon nih teinak a hmuhpi cang sin in Isreal nih nangmah thawngin teinak kan hmuh caah Isreal nih nangmah le na techin fapar nih nan kan uk lai an tin ain keimah thawngin teinak kan hmuh hi a si lo, Pathian thawngin a si caah Isreal cu Pathian lawng lawng nih a kan uk lai tiah Gideon nih a ti hna bangin, nikhat caankhat ah teinak kan hmuh tikah keimah thawngin timi phorhlawtnak kan ngei sual nakhnga lo belte i ralrin thiam kan hau lai. Siria raldohnak ah profet Elisha sinum pa nih ka bawipa zeitin kan i tuah lai ralkap an tam tuk tiah a ti i Elisha nih ttih hlah anmah nakin kanmah kan tam deuh, vancung mi nih an kan umpi i anmah nakin kanmah kan tam deuh tiaha ti bangin ralkap tampi an si i mino hna mi tlawmte lawng kan si nan ti men ko lai nain ttih hna hlah uh nan sinah Pathian vancung mi tampi nih an umpi hna kha hngalh camcin ko uh.\nMi tampi ralkap hriamnam ttha le thilthiuam tling ngeimi hna kha mi tlawmte hriamnam ngeilo mi hna nih kan/nan tei hna tikah teinak petu cu Pathian lawng pei a si ti hi fiang tein kan hngalh lawng si loin zum lotu zong nih an hngalh caan a phan vet e lai. Mi tampi mi tlawmte nih tei cu khuaruahhar, a tthawngmi Pathian a sinak lawnghternak hmelchunh cu a si.\nCucaah ka dawtmi mino hawi hna, miphun caah nan mitthli a tla ko lai, nan thlan hripi a luang ko lai, nan thisen a luang ko lai i, nan nunnak zong a liam ko hnga. Nain tu ka tuarnak vialte miphun le ram luatnak a si timi lungput i ngeih cia a hau. Hawidawt cheukhat hna kan tling ti lo kho men, nain teinak thantar kan zar tikah nan pumsa in i tel kho ti hlah hmanh uhlaw miphun le ram caah nusal, pasal mi roling tuanbia tialtu na sinak belte cu a tlau kho ti ve lai lo.\nNan thisen a luan i nan nunnak nan pekmi hi sau a rauh hlanah a par zau ko lai. Nan thisen luan in nunnak pekmi hi kan ram le miphun ceunak a si te lai. Kan umnak hmun in thla za kan cam cio hna lai i nunnak le thisen luan lo tein teinak kan hmuh in teinak thantar kan thlir tti khawh cio naklai a dinglo mi uknak chia hi kan ti khawhnak lam cio in lungrual tein hmainor chin ko hna u sih. Thisen le nunnak cu a man chiah khawh lomi a si bantukin mansung thisen le nunnak pekin a dikmi zauk phung nan cawkmi hi a takin a theipar kan zun te ko lai. Thisen le nunnak pekmi cu parttha in a par zau ko lai. Kan ram le miphun ah “Thisen par” a par zau ko lai.\nMi tampi nunnak le thisen a luang cang i ngaichiatnak tongmi vialte Bawipa nih in hnem hna sehlaw thongtla mi vialte Pathian nih luatnak in pe ko hna seh. Nunnak a liam cang i thisen a luang cangmi hna le hmailei miphun le ram caah sutung bang zohthla mi kan hawidawt hna nunnak le thisen hi a lak si loin nan nunak le nan thisen hi a par te lai i techin fapar hna nih nan tuanbia chimrel an dai ti lai lo. Nunnak liam le thisen luan hau lo tein teinak kan hmuh khawhnak ca tu ah thlacam cio hna u sih.\nNote: Hi cabia ka ttial tikah amah hmanh i thawh ngam ttung lo ah tiah a ka timi zong nan um ko lai. Umnak hmun aa dang ruangah duhning in thil aa tuah thiam ve lo hrat cu nan ka soisel zongah kan cohlan ko hna lai.


THAWNGPANG DIK A THANHTU MINO PAWL A TONGH CANG HNA, NAN LUAN TUK – The Chinlung Post\nTutan Hakha thilcang konghe pehtlaiin Chin Oo Si sang mino pawl cu fak ngaiin a vun tthuat cang. Tthenkhat nih cun ahmanmi asi tiah an ti, asinain tthenkhat nih cun an palhnak a um lo tiah an ti ve. Minung hi kan pum ai dan bangin kan ruahnak le kan lungput zong aidang timi hi tutan sining nih a vun langhter tthan. Tutan Hakha thilcang kongah Lung Nawl Mualcin nih atimi cu Hakha Chin Oo Si sang mino pawl mi nan phozar ning nan luan deuh ko tiah a vun tthuat hna.\nThil hi biadik phuan le zamh asi ahcun hocio paoh ralrinnak apek tawn hna hi, thilsining hmailei a cang lai dingmi tampi a kham khawh tiah mifim hna nih cun an chim. Sihmanhsehlaw cu biadik le biahman asimi chungah pumpak thangchiattuknak thil hna a um asi ahcun an pumpak sining kha thuhnawh awk attha mi a um ahcun thuh nawh piak ahau ti asi. Nain bia pakhat thawngin mipi i remhnak ding asi ahcun thanh le phuan ahau ti asi.\nHi konghe pehtlaiin Tutan Hakha thilcangmi tampi nih kan theih cio cang lai. Hi bantuk thawngpang hi phorzar ahau ko tiah atimi an um i, ahau lo atimi zong an um. Cucu pumpak ruahnak le hmuhning cungah aihngat mi asi. Tutan thilcang kongah Chin Oo Si mino cabia langhter mi cu hibang in a si. Ralrinpeknak le theihternak. Pi Ni Zii@Saa Doi hi Hakha khuapi ah i chawh in Laithil le thil dangdang tibantuk a zuar tawn mi a si. Thil a zuar pah in mi inn purhdah le thillaak a hman ca ah, nan rak i ralring cio lai. 2020 November 24, Chin Oo Sii Sang inn pakhat an um lo karlak ah a lut i, an thingkuang a bauh, Lai puan le Laihne a lak ca ah, Sangmi nih kan tlaih. Cucaah, nan sang le nan inn cio a rat tik ah rak i ralring cio hram u.\nCun, a bik in Chin Oo Sii sang chung ah fir hi atu le tu a um lengmang ca ah atu bantuk in theihternak le ralrin peknak hi kan tuah mi a si. Sang chung mi hna zong, inn hrenh lo in kal tak lo ding le lenvah caan ah inn tha tein hrenh cio u, tiah Chin Oo Sii Mino nih kan in teihter hna. Atu bantuk in kan vun langhter hi, a voi a tlawm ti lo.\nPi Ni Zii hi a hlan zong ah thil a rak fir i, thong tiang a rak tla bal cang mi a si. Tutan zong ah thong thlak ding kan ti ko nain chungkhar lei nih mizapi sin tu ah ralrinpeknak le theihternak tu in kan tuahpiak ko u an ti ca ah, atu bantuk in kan langhter hi a si. Upatnak he, Chin Oo Sii Mino Bu.Note: Hi ca hi, Chin Oo Sii Mino nawlpeknak tel lo le a ningcang lo in (perh hlei) in Social Media pawl nih kan zamhpiak hlah u.


Paletwa Cu Chinram Bak Asi. Dr. Sui Khar – Chintanbo\nPaletwa Cu Chinram Bak Asi. Dr. Sui Khar\nApril 11, 2022 admin CHINNEWS 0\nArakan Army (AA) hriamtlia an chuah hnu ahlei ce in AA le Kawl Ralkap aa ti mi pawl biatak tein an I kap hnu in Rakhine miphun hna nih Paletwa cu kanram asi tiah an ti a tu lawng hi asi loin ahlan te in an rak chim cang mi asi. Cun Free Ranger Burma (FRB) cawlhcangh nak in ca an chuah mi zong ah Paletwa cu Rakhine ram asi tiah an rak ti bal, asi nain kan mah Chin mi nih kan chuah ca asi lo mi miphundang nih atu bantuk in an chuah mi caa hi adik lomi asi tiah kan hna hnu in, Paletwa cu Chinram si tiah an thlen than. Cun AA nih chin Paletwa sianginn cheuhkhar hna ah cun, Chin Division ti mi khan an hlawtriangmang i Rakhine division tiah an thlen. naitan Panglong ah Ethnic Youth Conference ah Arakan National Party hruaitu asi mi Dr. Aye Muang nih 1953-54 ah Rakhine tlangthluan ah aum mi Paletwa cu Chin ram (division) ah kan pek hna achim. Hi ti in an ti nak bik aruang cu Paletwa hi Arakan Hills Tract chung ah aum caah kho i micheu nih cun Rakhine siangpahrang chan in arak um cang mi asi tiah an ti ve.\nThazaang hmang in umnak phung, (Might is right) ti mi cu atawi nak chim ah cun, thildik asi ah thildik lo asi ah, thazaang hmang in tuah khawh asi ti khi asawh duh mi cu asi. Cu cu vawlei cung ralpi 2 nak tiang khan hman asi, cu tikah Burma tuanbia kan zoh tik zongah miphun hme kha thazaang athawng deuh mi nih dooh in uk asi. Cu tikah Rakhine hi an mah tein an rak I uk ko nain 1784 ah Burma nih an rak tuk I Rakhine cu arak sung, Burma ral i asungh caah Mirang kut ah an rak i pe, cu bantuk cun 1826kum in rakhine cu mirang kut tangah a phan. Mirang kut taang i kan rak um hlan ah hin Burma ram chung I aum mi miphun hna cu Mon le Rakhine dah ti lo cu mah tein arak I uk mi lawng te kan rak si, mirang nih Tibawmin nih arak uk mi Kawl hna cu a rak tuk hna I 1885 ah an rak tei dih hna I Tibawmin zong cu an rak tlaih i India ah thawl tiang arak si. Cu hnu cu Burma ram chung I aum mi miphun hna zong cu mirang nih pakht hnu pakhat an rak lak i kan mah Chin zong hi 1890 ah an rak tuk ve.\nMirang kut tang ah cun atu mi Pakistan, India, Bangladesh, Sri lanka, le Union Myanmar pawl hna cu British India ti mi uknak in rak uk asi i mirang phun le hruai ning in rak uk asi, cun 1937 ah khan British India timi cu British India le British Burma tiah (Burma Act 1935) ah khan then asi. Cu tikah British pawl I an I lawh lo nak pakhat khat ruang ah atu Union of Burma timi cu ukning phun 3 in an rak uk. Pakhat nak ah Ministerial Burma(Proper Burma) tiah an rak ti i cu tangah cun, taningtari, Rakhine, Pakhu le Irrawaddy tiin region pa 4 ah an rak chiah. Cu tlangcung hmunhma ti mi tangah Shane, Kachin, Chin pawl hi an rak I tel i Kaya ramkulh khi ho uknak tanghmanh ah an rak um lo asi nain British cozah nih zalawng tein an rak zoh khen hna. Chin miphun hna caah cun Chin Hills Regulation Act tiah an i cu phung ning in cun british nih cun an uk hna, hi phung (Chin Hills regulation Act) cu Mizoram asi ah Nagaa tlangthluan vialte zong ahuap dih. Cun zalen nak an hmuh hnu in hi phung (Chin Hills Regulation Act) cu an hman I miphung dang tlangcung ah an rak um nak hnga lo kham nak caah an hman. India ram ah a um mi Nagaland le Mizoram ah cun hi phun( upadi) cu atu tiang hin an hman rih. Nagaland, Mizoram chungah luh duh asi ah cun Inner Line Permit ngeih lawng ah kal khawh asi. Cun tlangcung miphun ah hin phun 2 in um than asi, Siangpahrang nih angei mi (traditional Chief) le Mirang nih an uk mi hna an si.\nTlangcung hmunhma azohfel tu caah bu pakhat an ser, hi an ser nak nih atinh mi cu tlangcung i aum mi miphun hna le Proper Burma hi zeitin dah hmunkhat ah kan ttantti khawh lai i zei tindah phung (upadi) pakhat ah kan i hrawm khawh lai ti pawl hi asi. Tlangcung mi le rawn in aum mi hna pawl cu Yangon le Maymyo ah ton nak an ngei hna. Chin Hills District aiawh pawl cu Maymyo ah an i tong i Arakan Hills Tract in aiawh pawl cu Yangon ah tonnak an ngei. Hi ton nak i chim mi atawi nak in chim an ahcun Arakan Hills Tract nih cun Chin Hills District he I kom an duh rakan Hills Tract nih cun Chin Hills District he I kom an duh, Chaklei Chin hna nih an chim mi cu an lung atling i federal rampi ser inramkluh pakhat chungah um ding asi zong ah elhiar nak zei hmanh aum lo. Asi nain Akyab (sithtwie) he I fonh cu an rak duh lo. Khumi le Lakher Chin aiawh tu hna nih an chim mi cu hika ton nak I kan rat hlan ah hin Paletwa ah kan mipi he ton nak kan ngei ta i mipi nih Akyab(sithwie) he I fonh lo ding in biachah nak kan ngei cang an ti. cu tin asi ko nain Arakan Hills Tract A.F.P.F.L in an chim ve mi cu kan nih cu Burma phu in Rakhine miphun kan si cu caah Burma Ministerial he I fonh kan duh, kan nih caah cun adang tein (Peng) nan kan tuah piak ahau lo tiah an ti.\nCu tik ah Arakan Hill Tract ah aum mi Chin miphun hna cu hmundang ah aum mi Chin miphun hna he hmunkhat ah um an duh. Asi nain Rakhine miphun hna cu Burma he um tti ding in an ti cang. Cun Paletwa cu Arakan Hills Tract I a um mi Chin miphun caah hmunpi bik ah ruah mi asi. Cu tik ah Akyab le Rkhine he um tti ding kha Chin Aiawh tu lawng si loin mipi zong nih an rak duh lo. Cu tikah mirang uknak hlan in atu Myanmar tuanbia ning le mirang nih rak uk asi lio tuanbia in le luatnak hmuh dingin I zuam lio tuanbia zoh in Rakhine miphun hna cu 1784 hlan hin cun ram ngei lo dirhmun in aum mi an si. Cun caah Arakan Hills Tract cu vawlei um tu ning (geography) ning in Rakhine nih uk mi le Rakhine hmunhma he zeihmanh pehtlaih nak angei mi or aum mi asi lo. Kan Chin miphu cu kan hrawrkuang nih siseh kan fingtlang nih siseh, kan tiva nih siseh kan holh kan nunphung nih siseh miphun dang hna nih siseh an kan then cheu kho loh.\nPhundang in chim ah cun Paletwa cu Rakhine he (geography) ning in siseh, chuahkeh nak lei in siseh, kan holh le nunphung le kan zei he hmanh pehtlaih nak a um bak lo. Cu caah Paletwa cu 1947 kum I upadi thawk in nihin Chin special division, Chin state ah aum mi asi. Rakhine miphun cu 1974 upadi nihlanghter hnu lawng in State pakhat ahung um mi asi. Paletwa cu Chin pyinye asi. Dr. Sui Khar.\nKhuavang Note, Satu Lainu Muidawh Taktak A Si Mi, Sinbia Nih Cun, Ralzam Mi Hna Ca Ah, Bomh Nak.\nAkrakan Army Hi SAC He An Ttang Tti Cang Ko Rua Hih


Video Jenevy Sui Interview Ah Bia An Hal Mi A Leh Ning Hna Nih Kawlram Mipi Cheukhat Cu A Lau Ter Bak Hna – The Chinlung Post\nSeptember 19, 2020 admin Singer, Uncategorized 0\nKan lai nu lak ah mah bantuk hlasak thiam le ziatha kan i neih hi kan van tha tuk .Hlasak Thiam Jenevy Sui hi hlasak a thiam long si lo in rawl chumh chuan zong a rak thiam tuk hi, Jenevvy Sui nih atuah mi dawr “Teste Corner ” rawldawr an tuah ti cu ho poh theih cio mi asi ko. Ahopoh nih an ruah cio ko lai Rawlchuang tu hi midang aa hlan lai tiah ruah cio ko lai dah asinain a rak i hlan lo i\nAmah bak nih a chumchuan dih ko hi a dawr ah amak lawlaw si.Nupi rua bak si ko, Hlasak a thiamnak in phasa zong a kawl kho pa asimi poh nih rawl chumh thiam mi nu cu uar cio si hawi a mak bak ko Jenevy Sui, “Teste Corner” rawldawr an tuahnak ah harnak tampi a tonnak tete zong a chim chih. Hawile sin in thazang peknak tampi zong ka hmunh i a cheu nih cun nan tuah kho taktak tung lai lo .\nTiah akan timi zong an um tik ah ka tha hi a chia kho tuk.Hi dawr tuah kan awt hrim in ttih phan bu tein ka awt mi asi i cu i ka hawile nih Covid_19 zawtnak a tam lio sichap. nan tuah tak kho lai lo tiah akan ti tikah ka ttihnak a zual i ka tha zong a chia taktak Zan it kho lo le rawlei ka thaw lo tiang ka um. Sinain ttihpah bu tein ka singkhaw tikah ahcun a tluang ko harnak zong a tampi .\nNain harnak chung khan lomhnak hlawh tlinnak tete an um.Ka lungrawk tiin zeihmanh tuah lo i um peng ko ahcun a donghnak ah mah le thah zong a fawimi asi caah, Zeithil poh hi tuah chun ti chun ve hrimhrim singkhaw ve hrimhrim Mino kan sinak hi a lak in liam ter hlah pakhat khat tuah na duh mi kha singkhaw ko teinak na hmu ko lai tiah ati. Video zongin tling deuh in zoh khawh si.\nLomh pi lo awk a tha lo yangon khua pi bak ah a mah tein dawr hna vun neih hi thil fawi a si lo caah a nih hi a zia tha hlasak a thiam a mui ai dawh a hla sak nak le a thil tuah mi ah a tlawm a tling khun hmai lei a nun nak ah bawipa nih lam hruai chin ko seh.\nKa hin video link👇https://zodailynews.com/jenevy-sui-hi-thiam-lo-mi-a-nei-rua-lo-tiawk-in-a-um/


Keimah hmuhnak.Khrihfa tak a simi nih Trump an dirkamh. Khrihfa a phungmen pawl nih Joe Biden an dirkamh ve. – Hakha Cherry\nTrump Lamthluan:Mi tampi nih an ruahnak an chimmi cu Joe Biden hi USA kan president a si kho lailo. Aruang pakhat cu hmailei USA ithimnak hi hi bantuk in midang covo fiarpiak, mah duh in midang vote lak riangamg in president tlinternak nih hmailei kan fa le chan in a kalte laimi kong hrimhrim ah a duh zong duhlo zongah President cu a si kho lo hrimhrim am ti cang. Republican party cu chim lo. Democratic party hrimhrim nih an duh tilo. Trump hi kan president a si ko lai.\nCucu thildik phunghrampi ningte a si awk cu a si. Trump hi thildik le USA phunghrampi ai tleih ko nain a thawnglo ah an coter rih. Media lih pawl nih kanram hrawhdih an timh cang caah, media dik lo zonghi zohti ding hrimhrim a si Lo an ti cang.Hihi news ta a si. OAN\nKeimah hmuhnak.Khrihfa tak a simi nih Trump an dirkamh. Khrihfa a phungmen pawl nih Joe Biden an dirkamh ve. Cucu lam tampi lakah tlawmpal. Na fapa kha pa he I um hna sehlaw na duh, cohlan kho lai maw?. Na fanu kha nu he I um hnasehlaw na duh ve lai maw?. Nangmah teh na pa hawi, na nu hawi he I um na duh ve maw.An covo cungah upat ding a si an ti a dik.Thitumhnak certification pek an hau maw?.\nNauhrawh bawmhnak le dirkamh a hau maw hau hlah. Nu le siduh ah cun fimthiam tu a biapi deuh. Chimh le cawkpiak tiangtiang cu a hau lailo.\nKan covo cungah upat sisehlaw kan ni chuahpimi sualnak tuahnak cungah upatawk kan si ve ko lo maw. Ziah Jesuh cu zumh a hau I sualnak cu doh a herh kun. Misual cia in a chuakmi pek kan si fawn tung. Kan duhmi kan I chuahpimi hi , ai lolo na ti rih lai, nain Biatak cungah nai biatak lo caah a si. An I chuahpi cu an I chuahpimi a va si ko nain a hleiluat tuah a herh lo.\nCu bantuk President cu a tanh zong tanhding a si lo I, dirpi zong a tlak lo. Dirpi duhah cun kan Bible tu chiah ding a si ko lo maw,Cun nau pawchung thah hi, na nu le napa nih kan si a fak. Pakhat khat ruangah chuak lo dingin an timhtuah ve hna sehlaw, nihin muidawh cathiam le bochanmi na si kho lai maw?. Ruatve tuah hnik.Na cohlanmi na dirpimi hi a khuakhannak hi fakpi na ruat bal ve maw. A tu bantuk hi kan nu kanpa nih dirpi lomi Pathian nih a tinhpiakmi cungah AMEN an ti ruangah nihin minung nung kan si hi.\nSersual kan si lo dakaw.Georgia, Pennsylvania, Wisconsin, Michigan cu Trump caah ruahchannak ngan taktak a um cang.January 6 khi cu an ni ruahchan taktak ko cang. Teinak cu caan nih a vun ratpi lio , Jan cohnga cu cotlak kan si caah a si ko.Credit-Joseph Thawng Z Ting


Min Zar Yar Nih A Vawi 4 Nak Biacaih Zung An Chuah Ni Ah A Chim Mi Bia Cu Huat A Tlai Kho Tak Tak - Khuaruah Har News\nMin Zar Yar Nih A Vawi 4 Nak Biacaih Zung An Chuah Ni Ah A Chim Mi Bia Cu Huat A Tlai Kho Tak Tak\nKawlram thawngpang ah a lar ngai mi Min Zar yar le a innchung nu nih an sinumnu acid nih an tawih hnu atlaihhremtu minung pathum hna cu Jun 11 ah N.Okala biacaihzung ah a vawi 4 biacaih tthan an si. Mah zungching ni ah Min Zar Yar nih achim mi cu kan sinumnu acid in a tawih tihmi cu a hman bak lo mi a si tiah a chim.\nMin Zar Yar nih a chim tthan mi cu sinumnu acid nih a toih tihmi tham cu a nule pa nih phaisa tampi cawiliam ter anka duh ruang ah a si tiah a chim. Sinumnu te hringtu a nu le apute nih phaisa ting 100 kan lak hnu ah thong ah an thlak rih lai tiah an chim. An fanu cung ah thil tthan tampi kan tuahmi le kan bomhmi a um ko bu ah hi tiang tiang ruahnak an ngei lai tihmi hrim ka ruat lo tiah a chim.\nTuni Min Zar Yar le a nupi, anu pi pa minung pathum hna cu N.Okala myone Suipohkan palik sakhan nih pohmah 505, 324, 325, 352, 114 hmang in a hmuh phunh piak an si. Nizan tiang ah khan a vawi 4 nak tiang biacaih zung ah chuah a si cang ko nain zei hmanh biakhiahnak an tuah khawh hlei lo ruang ah June 25 ah khin avawi 5 nak biacaih ding in ching tthan an si.\nNizan June 11 tiang biacaih zung an chuahnak i Min Zar Yar biachim zoh tik ah pakhat te hmanh i ngahih chihnak le ka palh ko tinak a hmurka in a chuak bak rih lo. Sinumnu nih acid nih anka toih a tihmi hmanh cu phaisa an duh ruangah a nu le a pute nih a taw an sawh ruang ah a si taih a chim.\nMah lawng hmanh silo in Min Zar Yar nih a chim tthan rihmi cu kan sinumnu acid nih kan toih le toih lo cu tehte ding ah nu pakhat i tthit u law a taksa/ a pum cung ah acid toih nak hmape nan hmuh lai lo taih ral ttha taktak in a chim. June 25 ah vawi nga nak zung ching tthan an si i, mahni ah khin zei bantuk thawngpang dah chuak tthan lai tihmi lawng te nghah dih cio a si.\n← Kawl Pa Pakhat Nih A Fanu Kum 12 Mi Cu Vawi Tampi A Tlaihhrem Hnu Ah Khin A Zam Tak\nHtet Htet Moe Oo: A Mah Te Hmanh Damlo Nakthlak Ah Emergency Bak In Hringtu A Pa Sizung Ah An Luhpi →\nBreaking News: Misual Pali Nih KBZ Bank An Luhhnawh Hna I Phaisa Tam Tak Tak An Zampi\nDegree alaknak ah anulepa he an hmanthlak hna mipi hmuhkhawh dingah arak tartu Phyo Phyo Htwe\nKum 3 Nute Victoria Kong Ah Palik Pathum Cu An Tuh Bantuk Tein Dantat An Si\nChin National Party(CNP) chairman thar Pu Lal Maung Cung: Salai Lungthli Tum\nVawleipi Khuaruahhar In A Tuah Dihtu Kawlram Covid-19 Case 190 (Video)\nHringtu Nule Pa Daithlan Tuk Ruang Ni 40 Te Lawng A Sih Rih Mi An Fate Covid-19 Zawtnak In A Nunnak A Liam\nSaya David Lah Nih Covid-19 Thlopbulnak Caah Yangon Sizung Ah Ting (100) Bomhnak A pek


Lung Afak Kho Tuk SAC Ralkap Senthum Hnin Lian Piang Nih CDF Sin Aum Hnu In Chinram Chung Ralhrang Anthil Tuah Mi Aphuan Dih\nMain Editor October 18, 2021 Leave a Comment on Lung Afak Kho Tuk SAC Ralkap Senthum Hnin Lian Piang Nih CDF Sin Aum Hnu In Chinram Chung Ralhrang Anthil Tuah Mi Aphuan Dih\nAnih hi 2008 ah Ralkap rian ah alut I Falam ah ranksang ngai in rian arak tuan tu asi, cun Ralhrang nih nawl ngeihnak an lak hnu in Hakha I SAC ralkap bawizik BrigGen. Myo Htut Hlaing zungah case tlaitu asi i a chung thil tampi a hngalh tu asi. SAC nih dothlennak a tuahtu le mipi hi zawnruahnak ngei loin hriamnam ngan le Chemical buh mi hriam in duhpaoh in an kah hna. Keimah hrim nih ka hmuhmi asi. SAC ralkap pawl hi ramdang tapung/ralhrang lungput an ngei, ti hi vawleipi nih thei seh ti ka duh ati.\nKhrihfa hruaitu pawl hi mipi rialditnak caah an hman hna: SAC nih biaknak hruaitu (Khrihfabu hruaitu) pawl an ton hna i mipi rialditnak caah an hman hna. Biaknak hi ramkhel caah an hman. Hihi an kan nehsawh asi ti hi vawleipi nih thei hna seh ti ka duh. Cozah rianṭuan pawl meithal an tlaihter hna; CDM tuah loin zung a kaimi cozah rianṭuan pawl hi meithal tonghtham ning an chimh hna i meithal an pek hna.\nCutin mipi hi ralkap caah an hman hna, ati. Uknak an lak hnu hrim cun SAC ralkap bawi pawl nih an kuttang ralkap an kan neek tuk. Fialmi tuah, pekmi ei, bia kan let hlah ti phungthluk an i ngeih, cun Ralkap training lio hrim hrim hin hiban tuk hi an kan cawn piak cang i cu phung cu ralkap tu u nih an caah ralkap tampi nih kan tuar kho lo i kan zaamnak zong hi asi, ati.\nSAC ralkap pawl zaam kho lo dingin an kan tuah; Hakha, Falam, Tedim tbk SAC ralkap chungtel Chinmi pawl cu ‘kan zaam lai lo. timi biakamnak catlap ah minsen an kan thut ter. Hakha SAC ralkap 3 an i that cang; Atu lio cu chun he zaan he suimilaam 24 chung rianṭuan asi caah ralkap pawl an thaba tuk. Khatlei in an chungkhar an sifak fawn. Thabat le lungretheih celh lo lungdongh in Hakha um SAC ralkap 3 tiang anmah tein an i that cang, ati.\nSAC ralkap nih hin Hakha ah Ralhrang duhlo nak alanghter tucu nifa tin ti awk in an tlaih ko hna, cu chung I an tuahmi vialte lakah ka celh lo bikmi cu, Hakha ah an tlaih hna nih thi lak an velh hna, A thi cangmi an ruak cu glucose an rawnh i motor in Kalay ah an kuat. Kalay ah sibawi pawl ruak an hlai ter hna hnu ah ruak cu an khangh.\nSibawi pawl nih an duh lo nain an tlerh hna i lih hrokhrawl in zawtnak ruangah an thi tiin an thihnak aruang an tuahter hna. Hi bantuk an thil tuahmi ka hmuh tikah anmah sin rianṭuannak thazaang ka ngei kho ti lo, tiah Hin Lian Piang nih a chim. Kan chungkhar tlaih, hrem, thah piak dingin an kan tlerh. Atu zong hi ka chungkhar an tlaih cang hna Chungkhar cu kan caah a biapi bik an si bantukin ralkap tampi nih cun mah bantuk an hmuh/theih tikah zaam an ngamh ti lo. Cun, ralkap tam deuh cu lenglei mi he an i pehtlaih khawh lo caah zeitin dah kan zaam lai i ho dah kan pehtlaih lai timi an hngal lo, ati. biakilh:Zalen page chung i Video in achim mi chung in tawi nak in leh mi asi.\nKawlin PDF Nih Ralhrang Tangka Luhnak Cei Cikcek An Hrawh →\n← Russian Le China Zong Nih Mah An Ttanpi Ti Lo


Lai zatlang nun veengtu Leng. Van Hlei Sung – Zion Tlang Media\nTukum kan Khrismas cu New Zealand in hlasak thiam Lg Van Hlei Sung nih akan hman pi i kan puai asung lawi khun ko. Vaan hla asak ah vaan a kan ngaih ter Zuun hla a sak ah kan lung akan leen ter i a karlak ai tham mi um leen dawh kan si. Laimi nih sunglawi ngai i kan rak i ngeih mi zatlaang nun ti mi hi tuchan Khrihfa chan ah hin a lo cuahmah cang. Asi kho deuh nih saan tlai lo deuh nun an hromh, sakaap nih tlang an zamh, nungak tlangvaal i hawi komh zong ah nupi pasal ngeih hlaan poh cu zatlang komh in rak i komh cio a rak si cuticun zatlang nun hi kan nun rim a hmui ter tu nun a nuamh ter tu arak si.\nHlan chan deuh hoi hna ah cun nungak inn ah tlangval i rak riah dih asi i ho hlei he an iduh ti hi pasal an ngeih hlaan ah cun theih khawh zong an rak si lo. Hi bantuk kan zatlang nun a lo tlau cang mi, a cheu nih cun a theih hmanh an theih ti lo mi kha tutan Lg Van Hlei Sung a kan tlawn le a caam chung ah hin tampi a kan pilh piak, akan hmuh piak tthan khawh i kan i lawm ngai hna.\nLai paih buan kan ser i cu ah cun kan Pa tthawng tthawng an i pai hna. MMA Champion Pu Tial Cung Thang zong a rak ra ve. Ai pai mi hna hi Pathian aduh mi Pathian a ttih mi lawng te an si hna i hi paih hi a sunglawi mi kan Lai nunphung zatlang nun pakhat asi. Paih nih hin kan mino tampi a sersiam cuahmah hna ti kan hmuh tik ah nulepa hna nih biatak te in tha kan peek cio . Paih lio ah Lg. Van Hlei Sung nih hla a van i sak pah, paih zoh mi hna hla ai zonh ter hna, mike a peek hna asak ter ve hna i mah hi hi nun phung mit in zoh tik ah ai dawh ngai ngai mi asi. Minthang aw ttha hna nih hlasak thiam ve lo, hlasa bal lo nun a hromh hna, tlaang a zamh ve hna bantuk khi asi i ai dawh khun mi zatlang nun akan cawn pimi asi.\nHlaan lio ah nungak inn ah tlangvaal khat tthup in an rak riak i aho hi akan duh cem ti hmanh an rak i thei kho lo. Nungak zong hi thiang hlim in pasal ngeih tiang an rak um ko. Atu ah cun an zaat le cang ka private dating ah an pil colh i saan tlai lo deuh pawl cu nu ngak le tlanvaal hmanh an tep ti lo. Nu ngak le tlangvaal i helh ning phunglam zong kan ngei ti lo, Korea film kan zoh, Kala film kan zoh, Holywood kan zoh, Kawl fim kan zoh Laimi nih zulh mi tlaih tleng kan ngei ti lo. kan i tthi kan i um i chungkhar kan dirh tik ah a afawi ti lo. Cungkhar rep rai lo nih society rep rai lo a chuah pi ko cang. Hlan lio ah sakaap nih tlang an rak i zamh i hmeinu hmeipa ngakttah hna nun hromh an rak si tawn. Atu cu sapipuam kah caan ah inn pa hmanh an theih ter ti hna lo ti asi cang. Kan nunphung le kan zatlang nun hi a ngai ngai ti ah cun Khrihfa nun dah kaw an rak si dih cu. Zei ruang ah dah Khrihfa kan si hnu tu in hi nun sunglawi kan rak ngeih mi viale hi an tlau dih hnga.\nUpa le khua a hngal deuh mi tal nih cun faak deuh in ruat hna usih. Kan Lai nunphung le zatlang nun sunglawi an loh tlau lo nak ding hi kan zuun hla i kan hman hi hla cuang bia tal hin kan char tthan kho hna hnga maw? Lai hla ttha ttha hlasak thiam nih avan kan sak piak cang ah cun thlan mual lei lawng a cuang cang mi dah kaw rua bang an tuai tthan, chawl bang an bir tthan i zil thli nih a hranh mi bang panh siarmar in an i hnin leen ko cu hi….khoi… kan stress vialte, kan depression vialte… khoi ka dah an si dih…\nKan Lai nunphung le zatlang nun te hi tlaih chan cio hna usih.\nPrevious Post:2020 Damte in kan phan I tukum I a hmaisa bik meeting cu Australia Ambassador thar Ms. Andrea Faulkner\nNext Post:Lai tarnu pakhat a hmatpungtin ah Kawl tiah an tuahpiakmi cungah a lungfahnak


A poituk Ee: Ralkap Nih Mino 7 An Tlaih Hna, Cuhlan An Tlaihmi Hna Zong Pakhat Hmanh An Thlah Hna Lo - Chin Eleven News\nSagaing ramthen, Kalay myo ah August 7 zing sml 10 hrawng ah Mingalar veng No. 11 sianginn pawng eiding lak ding a kal mi mino 7 cu ralhrang nih an tleih hna tiah kan theih.Kalay myo zing lei ah duhlonak langhter nak i ai tel mi mino hna tlaih ding in palik cu mawtaw 3 in an ra i thilthuam sawh buin lamkar lak in an hngah hna.\nDuhlonak langh ter nak ah ai tel mi mino hna cu minung an i then khawh colh caah an tlai hmanh hna lo. Tlaih ding in an hngah hna lio ah eidin lak ah a rak ra mi mino 7 cu a bu in nan kal an ti hna i an tleih hna. Asinain cu hna lak ah ralhrang fanu pakhat ai tel i chun sml 12 hrawng ah an rak thlah tiah kan theih.\nKalaymyo ah uknak lak hnu duhlonak langh ter tu hna le a dang an tlaih mi hna 70 hrawng an si cang. Voikhat hmanh zung ah an chuah pi hna lo. Cu pin ah voikhat nak luat nak le voi hnih nak luat zong ah pakhat hmanh an rak thlah hna lo tiah kan theih.\nRelchap: Relchap: Pansai peng chung ah MNDAA le ralhrang kar kahdohnak ah ralhrang minung 5 an thi August 3 ,thok in ni 5 chung ah Shan ramkulh Musee pengkomh, Pansai peng chung ah ralhrang phu hna le MNDAA ralkap kar ah kahdohnak a chuak i, ralhrang lei in Duh-Tat-Yin-Hmu,Duh-Tat-Khuai-Hmu tel in minung 5 an thi tiah Kokang thawngzamhnak The Kokang News nih a langhter.


***Vakok.Lian***: Jesuh He I Peh Nun\nJohn 15:4 “Keimah ah hin i peh u law kei zong nanmah he kaa peh ve lai”\nJesuh cu Palestine ram ah a rak chuak caah Palestine mi hna nih an hmu ton mi, an theih khawh ding mi le an theih fawi ding mi tahchunhnak tete in a cawn piak ton hna. Mitsur ruan g cu kei mah hi ka si, a ti tikah, cu ka mi hna nih cun mitsur dum a tuah mi le mitsur hang cu tihang ban tuk in a hmang mi long te an si caah an theih khawh colh. Kei cu mitsur ruang zong ka hmu bal rih lo nihin tiang. Jesuh hi kan khua ah hin rak chuak sehlaw cu tahchunhnak a chim mi hna hi aa dang deuh ve ko hnga. Kan theih khawh colh ding mi le kan hmuh ton mi hna in tahchunh nak a lak ve ko lai.\nJesuh nih “Mitsur ruang cu keimah hi ka si….. keimah ah hin i peh uh…..; zeicahtiah keimah loin nan tuah khawhmi zeihmanh a um lo” a ti mi ahhin ka lungah a chuak ve ngaingai mi cu: thingkeppar (သစ္ခြပန္း- orchid)hi a si. Thingkeppar cu kan khua ah a tam ngaingai. Kan inn zong ah ka u le nih kan dum chung i thingkung cung ah an peh ton ve.\nThingkeppar(သစ္ခြပန္း-orchid)—cu thingkung ah aa peh (aa kepchih) lawnglawng ah a nung i a par ve. Cucaah thingkep par tiah an auh si lai tiah ka ruah. Thingkung bochan longin a nung mi si. Amah longtein vawlei ah va chiah ah cun a ro, a car i a thi colh ko. Cu ve bantukin kan nih zumtu hna zong Khrih ah kan i peh longlongah hin Thlarau lei ah kan nung lai, kan ţhang lai, kan par lai i kan thei a tlai ding mi kan si. Kei mah lo in nan tuah khawh mi thil zeihmanh a um lo, akan ti ban tuk in, Jesuh ah peh peng ding kha thingkep par nih hin a kan cawn piak ve. John. 15:4-5. Nifatin Khrih ah aa peh lo mi nun cu Thlarau lei ah a ro, a car lai i a thi ko lai.\nCucaah, nifatin Jesuh kan herh, biaruah peng kan herh, pehtlaih peng, i pehpeng kan herh. Zeicaah tiah, Amah lo in kan tuah khawh mi zeihmanh a um loh. Zum lo tu pawl thil an tuah kho ngai ko ţung kan ti men hnga, asinain, cu pawl hna cu:\n1. Thlarau lei ah rel piak an si lai lo (minung lei zoh nak long si)\n2. Sertu Pathian an thei lo, kan nun hi Pathian kut ah a um ti an thei lo, Pathian nih nun a zuah rih mi hna an thei lo caah, ka tuah khawh, ka ti khawh, ka nung kho tiah an i ruah.\nJesuh he i peh nun um lo in kan tuah mi thil vial te cu Thlarau lei ah rel piak zong a si lai lo. Amah cu kan nunnak asi, kan hrampi asi. Cucaah Paul nih “kei caah nun cu Khrih a si” a ti nak kha si. Thingkeppar i a nun khawhnak, a thazang le a par khawh nak cu aa hngatchan mi thingkung in ngah mi a si bantuk in, kan nih khrihfa zumtu hna zong kan nunnak, kan thazang, kan tuahser mi le kan hmurka nih a chim mi vial te hi Khrih sin in a ra mi le a sunparnak a langhtertu a si khawh nak hnga nifatin kan nunnak ah Khrih ah i peh peng hna uh sih.


Eaindara Kyaw Zin Nih Mizapi Pekmi Academy Hi Kaa Lunghmuih Tuk Ko Cang A Ti – THE CHINLAND POST\nEaindara Kyaw Zin Nih Mizapi Pekmi Academy Hi Kaa Lunghmuih Tuk Ko Cang A Ti\nCity Hunter|2018 March 23| Academy ka va ngah pek ngah lo pek, atu bantuk in mizapi pekmi academy ka ngahmi hi kaa lunghmuih tuk ko cang tiah media nih bia an halnak ah Kawlram lemcang thiam minthang Eaindara Kyaw Zin nih a chim. Atu bantuk in Kawlram lemcang thiam Eaindara Kyaw Zin nih bia a chim hi March 23 ah tuahmi Myanmar academy peknak tuah hlan deuh ah a chim hi a si.\nMizapi nih nangmah nih academy na ngah lai. Nangmah nih academy ngah seh ti kan in duhpiak tiah mizapi nih tha na kan pek. Hiti thapeknak ka tonmi nihhin kaa lunghmuih tuk ko cang a ti. A ngah lai, a ngah sual lai lo tiah faktuk in ka ruahpiak hlah uh. Zaangdamte in um hna usih law ka ngah si le kan i nuamte hna lai tiah Eaindara Kyaw Zin nih a ti.\nKawlram lemcang thiam Hein Wai Yan nih Academy laksawng cotu ding a ruahdamhmi pahnih cu a tha bikmi baisakup muicawl le Director laksawng a si. A tha bikmi baisakup muicawl cu “ထာ၀ရအေမ timi le a tha bikmi Director cu U Zin Yaw Maung Maung/U Nyunt Myanmar Ngyi Ngyi Aung” an si lai tiah a tial. Amah Hein Wai Yan hrimhirm zong hi academy pekding min cazin thimmi ah aa tel tiah theih a si.\n2017 caah Myanmar ram academy laksawng peknak cu March 23, Mindamah laam, Myanmar Event Park ah an tuah lai. Hi academy laksawng peknak ah Rampi Ruahnak Petu zung in Daw Aung San Suu Kyi a kai lai tiah chimnak nawlngeitu U Zaw Htay nih a chim.\n1952 kum in thawkmi Myanmar ram baisakup (academy) laksawng peknak tuanbia ah cozah lei in a sang bik an i tel cu nikum ahkhin a si. Nikum academy laksawng peknak ah Vice President Henry Van Thio nih a telpi hna. Tukum cu rampi ruahnak petu zung in Daw Aung San Suu Kyi aa tel lai caah Myanmar ram cozah in a sang bikmi a hmasa bikmi aa tel lai a si lai.\nRef: 7Day News, shwemom\nPrevious Academy Laksawng Pahnih An Hmu Lai Ti A Ruahdamhmi Hein Wai Yan Nih A Phuan\nNext A Hmasa Bik A Tluk Ruang Ah Vawleipi Theih In A Minthangmi Kum 4 Ngakchia Model (Video)


Chin Miphun Le Tlangcung Mi Kan Dam Khawhnak Ding (Si) – Lai Lungrawn Post\nOctober 15, 2020 October 15, 2020 admin Chin News\nTlangcungmi kan zawt damnak (si) Tlangcungmi kan zawtnak hi Development, Tender, Lam le Sul In thlop khawh phun le damh khawh phun asi lo. Kan damnak ding si (medication) cu NCA ah Phuthum biaruahnak “tripartite dialogue or Three way talks” lawnglawng hin damnak (Si) hmuhnak lam cu a um.. Cuka tiang khi cu kan I fiang cio cang hna lai dah. Asi ah NCA Political Roadmap (7) kan zoh tikah 1. NCA minthut. 2. Framework for Political Dialogue 3. Political Dialogue 4. Union Peace Conference 5. Pyidaungsu Accord 6. 7. Pyidaungsu Accord hnatlak min thut.\nHi a cunglei process a kalmi ahhin CNF hnulei in passing a chantu Miphun party an um lawnglawng ah CNF nih Goal an sut khawh ding asi. Cucaah cun pei Pu LH Sakhong zong nih UPDJC zong ah Miphun party a hlam tuk hna kha mu. A um kal ning cu Chinmi nih Miphun party kan Support hna i Kuzale a tlin ahcun kan Kuzale hna nih CNF khi passing an chanh hna lai i goal an thun khawh lai.\n2015 hnu ah CNF telh in Tlangcung hriamtlai nih zei ruang ah dah NCA ah goal an sut khawh lo kan ti ahcun NLD kan Support hna ruang ah kan hmai kal Messi le Ronaldo te pawl nih passing chantu Back le laikal an nei lo caah goals an sut khawh lonak asi. Phundang in chim ahcun State (7)nih Miphun party kha support hna usih law Miphun pary nih Tlangcung hriamtlai hmaikal Messi le Ronaldo te pawl passing an chanh hna lai I Tlangcung mi kan damnak taktak Championship title hmuhnak ah an goal ding khi asi..\n2020 hnu NCA ahkhin Kawl Ralkap khi goalkeeper an si lai, i Tlangcung hriamtlai hi goal sut tu ansi ve lai.Tlangcung party khi a laikal an si lai,i NLD khi puai tawlreltu le fan an si ve lai,Khah asi ah, hi game ahhin Goal bawh nak in Goal sut tu biapi deuh cang hih. Kum 14 chung goal bawh a cawngmi an si caah kan hmaikal Messi le Ronaldo te pawl khi lai kal pawl nih passing tha te in an pek hna a hau cang. Phundang in chim rih ahcun NLD cu kum 5 chung goal an sut kho lo caah Tlangcung party nih Hriamtlai hmaikal kha passing kan chanh hna lawnglawng ah Ralkap Bawhmi goal sut nak lam a um cang. NLD (Pipi) nih goal sut nak lam a ngei lo.\nCucaah Kawlrawn ahkhin NLD (Awtaw)thawng sehlaw, Tlangcung ah Miphun party (Vakok) thawng ve seh. Cozah sernak ah check and balance um seh Cucu NCA goal innka awngtu tawh (key) cu asi ko.Cu lawng si lo in Tlangcungmi party a thawn ahcun Coalition’s cozah asi lai caah King maker(kan duhmi President) thim tu kan si kho.\nKan Miphun ah hram a bunhmi Miphun kan si a biapi tuk. Kan mi phun nih midang miphun ah hram kan sih chung poh cu Minta academi Suh(Title) kan ngah kho lai lo, bodyguard suh lawng kan ngah khawh lai. Minta action academy suh kan duh. Bodyguard suh kan duh lo. Saltang mi Siangpahrang sinak in a luatmi vate si a tha deuh! cucaah kan miphun ah hram bunh le lungrual hi luatnak asi lai.\nNa miphun caah a tu lio hi caanthabik asi, a tu lio hi tuan caan asi. Atu lio hi vote i funtom caan le voice ifumtom can asi. Ttittawt bawh caan asi lo. Eichombarrang ca menmen ah na vote rak zuar hlah,titawt ca le eichombarrang ca men ah rak aukhuang ti hlah. Nupi kan hal lo, leiba kan cawh hih! A kan batmi Leiba kan hmuhthanhlan cawh peng ding. Laipa na biartung let cang tuah. Aduhmi nih nan share /copy khawh. Credit: Tlangcung Vakok\nLamthar A Zul Mi CNLD Le Mi Lam Sialcia A Zulmi NLD Party


Nan innlo JCB in nawrpiak nan duh rih ahcun – Zion Tlang Media\nSeptember 11, 2020 admin Chin\nPakhat pa nih Chinram cozah NLD nih a tlaih hnu in 30% kan ṭhangcho a tongh. Khuazei data dah a lak ti um lo. Halleluijah le Amen a petu cu an tam dom ko rua khah! NLD chan ah Tikir khua tu cu an ṭhangcho taktak. Milu zong an karh. Tikir ca khuaruat takmi nihcun khikhi an duh awk cu si nemmam lo. Hruh le burh ṭhancho a si. Kawlram Union budget chungin Chin State nih lamcawhnak ah tor le cheng in an ichuah. Nain, Mara le Lautu lei belte ngaihchia taktak si rih. MP Pi Za Tlem rak chuahpi cangmi hmanh NLD nih an hnonpiak dih hna. Canada lei sihal pakhat nih CNLD ṭanh pawl cu hyenas an lo i NLD ṭanh pawl cu Lions kan lo a ti ve huar.\nLih le hrokhrol mah duhning le mah laarnak ca i propaganda a thlah kho taktakmi si caah “sihal” ka tinak si. Miphun ca nakin amah online in a laarnak ding men deuh khi ai tuak. “ChinChin cu an pa Kawl a si. Pu Ngai Sak nupi cu Kawl a si.” Ho nih dah mah bantuk pumpak mi dohnak bia hi a chuahpi? Miphun thleidannak ngei pawl cu mah bantuk a chuahpitu hna lungput ahkhin a lang.\nKei hi CNLD ka si lo. Nain, miphun a ṭanhmi ka si. Nationalism a uarmi ka si fawn. CNLD ka uar khun ngai hnanak cu, Chin Chin a pasal Kawl a si ruangah thleidannak an ngei lo. An pical bak! Chin miphun kan sinak aa hrawmmi hna lakah hin Kawl thicawh tampi an um. Kawl taktak zong an um kho ko. Tuluk zong an um lai, Kala zong an um kho ko. Chin miphun sinak a zuar lengmangmi, miphun dang tawka liak hmang nakcun, kahpia an va si pekah, kan phun, kan unau sinak aa hrawmmi cu ka duh deuh tuk hna.\nPakhat vei ve nih, kan hnu deuh ahkhan, Kawl ca bakin, “Kawl miphun huatnak dingin politics nan leihmi hi cu..” ti phun in a tongh ve. Kawl kan hua nemmam lo. Kan ram lila ah an ilalter tukmi bel kan duh lo. Cu lawng si lo, an phung le an lam, an caholh tiangin barh chih in Kawl siter ve an kan duhnak policy khi kan duh lo. A bikin, kan ram le kan vawlei cia ah, mah miphun te nih iṭhit hruai, i-uk khawhnak phung kan haal.\nAnmah tlangtlak bu in buai kan duh lo. Kanmah tein kan ibuai hna lai. Miphun pakhat kan sinak kan phun kan tung cang hna lai ti khi si. Cucaah, ramleng a chuak cangmi, mahte in a dir kho cangmi hna tal nihhin cun, nan lung ifim cang u, Kawlrawn lei thlihran paoh dawi leen ve ti hlah u, ka ti tawnnak a si. Hakha ah Naal le Lih Duur phu nih billboard mangtara an itaar. Public budget chung phaisa in sak dawh an si.\nKawl tang kun huam veimawlo hmanthlak cu an taar lulh hna. Pa duhlo pakhat nih a thlehpiak hna rua. Cu kongah mi lungneem pawl nih, “Khualipi lungput si lo” ti phun in nan zai. An duhlomi cu an duh ah an thleh lai ta. Public property si lo. An itaarmi pawl khi thleh pet i “Nan innlo JCB in nawrpiak nan duh rih ahcun kanmah “Naal & Lih Duur” party hi Vote kan pe uh!” tiah ca an taarpiak hna awk hmanh si leh.\nA nem tuk rih. Mah caah dahkaw ka ti, ramkhel timi hi ram dahkaw khel a si cuh. Ram timi cu thisen in dahkaw kilven le humhim a si tawn. Pastor bantuk, academician lulu, kabya saya lulu pawl caah tuksapur rian dahfawh si. Nan ithelh lonak dingah ithelh tuk hlah u, ka van in ti tawnmi hna kha si.\nPrevious Post:Khampat dirhmun.\nNext Post:Salai Bawi Lian Mang: BIA KAAKHAT


MITTHLI HE TTAH BU IN BIA A CHIM KO CANG HIH I CEI SEH – The Chinlung Post\nBlack Lives Matter a dirkamh taktak mi Havard Graduate nu pakhat Claira Janover timi cu mitthli he attap ruangmang ko cang. Arian tiangin an chuah. Culawng siloin a rian an chuahnak kongah President Donald Trump dirkamh tu hna cu hramhram in sualtu a phawt rih hna. Claira Janover konghe pehtlaiin a tanglei bangin thilsining cu a si.\nNupakhat Claira Janover nih Tiktok hmangin video a tuah hna. Cu video a tuahmi ahcun Black Lives Matter a dirkamh nak le attanhnak vialte a chimphuan dih. Culawng siloin All Lives Matter timi kong zong fak ngaiin a chim rih. Atimi cu All Lives Matter tiah bia a chimmi hna cu namte in sawh thluahmah hna ding asi tiah a chim.\nCun an thi a chuakmi or apawtmi kha zoh an si lai i, biafak in hrocer chih an si lai tiah a chim. Mah bia a chimnak video cu social media ah biatak tein a hung karh tik ah arianttuannak nih an chuah. Arianttuannak nih an timi cu hithil a tuahmi hi minung thah lainawn zong apoi ah a chia lomi asi tiah an ti caah arian tiangin an chuah. Arian an chuahnak konghe pehtlai hitihin a chim.\nKa rian an ka chuahnak aruang hi ka theithiam bak lo. Hi thil ka tonnak hi Donald Trump dirkamhtu hna khuakhan lairelnak asi lai tiah mithli he ttahbu in a chim.Sihmanhsehlaw ka thil tuahmi pakhat hmanh i ngaichihnak ka ngei lo tiah a chim pin ah hi thil hi ka ngol hlei lai lo tiah a chim rih. Biachap,US sining zoh tikah Trump dohkalh hoih in a cawlcangmi hna hi an hlawhtling timi hi theih awk ahar ngaingai ko rua, An mah lila tu hi an mualpho lengmang tawn.\nSALAI VAN BAWI LIAN DIRPI HNA USIH, ARUANG A UM


Video: Khah! Vomkua Thil Cang Mi Cu Tling Tein Video In Zoh Khawh Si Cang – Chin World News Evening\nSeptember 13, 2020 Salai Van Thawngpang\nThantlang Peng Vomkua thilcang konghe pehtlaiin ca kan postmi cungah tthenkhat nih zumh lonak kong a chimmi tampi nan um hna caah biafiang taktak kan vun langhter tthan. Tutan ah thil a cangmi hi ahman bakmi asi tiah kan langhter ko nain a zum lomi kan um peng rih caah thil sining taktak kan vun langhter tthan.\nHitluk fiangin thil acangmi cungah zumh loin kan um rih a si ahcun mah tein chawnh khawh an si. Theihfian le thil sining fiangte in theih a duhmi hna nih Vomkua Pastor Kap Cin le Bawi Iang Pa pehtlaih khawh an si. Pastor Kap Cin chawnh a duhmi nih 09458184189 mah phone number in chawnh khawh asi. Cun Bawi Iang Pa chawnh a duhmi nih 09458915152 ah hin chawnh khawh rih asi. Note: Copy tuah lo ding.hi ka ah tling tein video zoh khawh si.


US ummi phaisa hmuh dingmi kongah Taxpayers le US Citizens kong biafiang! – Salai Kawltu Team\nUS ummi phaisa hmuh dingmi kongah Taxpayers le US Citizens kong biafiang!\nMarch 19, 2020 Salai Kawltu World News 0\nUS ummi phaisa nan hmuh dingmi kongah Tax Payers le US Citizens kongah bia fiang taktak cu cu Salai Lairamthang nih fiang taktak in a langhter cang. Mah phaisa hmuh dingmi kongah Tax Payers Le Citizens tiah aa fiang lomi tamtuk nan um caah A tanglei i Salai Lairamthang nih a ttial mi hi rak rel law naa fiang dih ko lai. Amah nih attial ning bantuk te bakin ka rak thlah tthan a fiang kho taktak!\nPresident nih coronavirus dohnak le harnak a tongmi US citizen hna bawmhnak caah billion 100 minsen a thutmi cu Senate nih zeitindah phawtzamh a si lai timi an ceih liio a si. An ceih lio lawng a si caah biachahnak an tuah rih lo.\nSenate hruaitu, McConnell nih a chuahpi mi ning ahcun US citizen a simi a si lai. Tax a pekmi a si lai. IRS ah 2018 kum tax pekmi le kum khat chung an phaisa hmuhmi income zohchih in pek a si lai tiah biatung a chuahpi. Minung pakhat nih kum khat ah $75000 a hmuhmi nih nuva nih kum khat ah 150000 a hmuhmi nih minung pakhat ah $600 an co lai i, an fale minung pakhat nih $500 cio co a si lai ti a si.\nLaimi mi tam deuh cu income tlawmmi kan si hna caah minung pakhat nih $1200 asilole, nuva pahnih nih $ 2400 cio hrawng hi cu hmuh khawh dawh a si.\nSenator McConnell nih biachahnak kan tuah hlan lo meting kan ngol lai lo tiah a chim chap. Cucaah thazing hrawng ahcun an biachahmi kan theih khawh men lai tiah zumhnak a um.\nNote: Tax Payers le Citizens kongah cun mah tluk fiang hi cu a um lem ti lai lo dah. A fiang kho taktak cang US citizen a simi a si lai. Tax a pekmi a si lai ti asi ko khih!\nBREAKING NEWS: Covid-19 thlawpnak ding sii cu Donald Trump nih Approved asi cang tiah a phuan cang.\nTestnak vialte lak i test bik


Ayeyarwaddy Ramthen Chief Minister hlun ralkap thuamtling he a hung lang – Buanchukcho\nAyeyarwaddy Ramthen Chief Minister hlun ralkap thuamtling he a hung lang\nAugust 28, Ayeyarwaddy Ramthen Chief Minister hlun (2015-2018) Mahn Johnny cu SAC ralkap le an kuttang BGF pawl nih Kayin Ramkulh ah kahdohnak a hung tam hnu ah Tlangcung hriamtlai pawl sin in hriamtling he a hung lang.\nKum 70 tluk a si cang mi Mahn Johnny cu ralkap thuamtling he meithal aa tlaih i August 28 ah a hung langh hi a si.\nMahn Johnny cu NLD party an dirhka in a rak cawlcang mi a si. 1990 kum thimnak ah Pyithu Hluttaw Palai, 2012 kum Caankarlak thimnak ah Pyithu Hluttaw Palai, 2015 kum thimnak ah Hluttaw Palai tiin ramkheel rian a tuan mi a si.\n2015 in 2018 January 8 tiang Ayeyarwaddy Ramthen Chief Minister a tuan i ngandamlonak ruang ah CM in aa din i Hluttaw Palai in a um. 2020 kum thimnak zong ah Amyotha Hluttaw Palai ah thim a si than, tiah Tachileik News Agency nih a langhter.\nSAC ralkap nih thurhnawmh mi le hrawk mi Falam Peng “Taal” khua Baptist Church a thar in Pathian sin pekchanhnak an tuah.\nMedia pawl nih kan thatnak an tial duhlo mi hi an duh mi Cozah a si lo ruang ah a si, tiah Min Aung Hlaing nih aa phuan


Chin Miphun Kong Senator Dean Smith Nih Nihin Parliament Ah A Chim Taktak Cang - THE CHINLAND POST\nChin Miphun Kong Senator Dean Smith Nih Nihin Parliament Ah A Chim Taktak Cang\nTawk Tling Thang | 2019 February 13| Chin ramkulh, Thantlang peng, Tikir khua tiang amah pumpak hrimhrim in a rak tlawngmi Australia Parliament in Senator Dean Smith nih nihin (February 13) ah tuahmi Australia Parliament ah Chin miphun le Chin ralzaam kong a chimphuan taktak cang tiah kan theih.\nSenator Dean Smith hi 2018 January thla ah Chinram a rak tlawng. Hi liote hrimhrim in hin tutan Chinram ka tlawnnak i ka hmuhtonmi le nan temtuarmi vialte hi ka va kir lai i February thla ah tuah dingmi Australia Parliament ah ka va chimphuan lai tiah Laitlang a rak tlawn lio ah a rak chim cia cang. Cu bantukte in Chinram le Chin miphun dawtnak he nihin (February 13) ah tuahmi Australia Parliament ah a biakam bantuk te in a chimphuan taktak cang.\nHika ah Senator Dean Smith nih Australia Parliament ah bia a chim lio video zoh khawh a si.\n“Tuni anmah Australia Parliament ah Senator Dean Smith nih Chin miphun le Chin ralzam kong a chimphuan taktak cang. Cu lawng si lo in Senator Dean Smith nih, February thla chung ah CHRO le Australia Chin Federation (ACF) he UNHCR zungpi ton biaruahnak kan ngeih rih hna lai a kan ti” tiah Pu Ceu Lian Mang nih February 13 zan ah The Chinland Post ah a chim.\n2018 May thla lio ahkhan “Senator Dean Smith nih a chimmi cu, Chin miphun an bawmtu hna caah champion si kaa zuam lai i atu lio Chin miphun nih nan herh bikmi hna chung in…\n(1) Australian Citizenship sawk/ pomnak kong\n(2) Malaysia le India ummi Chin miphun kong le\n(3) 202 visa in chungkhat auhnak kong hna hi Australia ram nawlngeitu hna sin ah dengteo tein chim kaa zuam lai. Australia um Chinmi a bawmtu hna Australian Parliamentarian Support Group zong ser le tuah khawh kaa zuam lai i Chin miphun ca i ka tuaktanmi vialte hi Chin Media Phu sin zong ah chim phuannak ka ngei te lai a kan ti” tiah Chin Charity Chairman Pu Renny Ceu Lian Mang nih The Chinland Post ah a rak chim.\nAustralia Chin Zatlang Bu (Australia Chin Federation-ACF) hruainak in 2018 December 3-4 ah Australia rampi Uktu Bawi Prime Minister, Minister a dangdang le cozah riantuantu, MPs le ramleng pehtliahnak tuanvo ngeitu hna cu Chin miphun ralzam kong le Chin miphun kong ah Chin Human Rights Organization (CHRO) riantuantu upa hna he tonbiaruahnak kan ngei.\nTutan hi, Senator Dean Smith tawlrelnak in CHRO nih a voihnihnak cozah an ton a si. Kan hnu 2017 September ah CHRO in Salai Bawi Lian Mang le Salai Za Uk Ling nih Australia cozah tonnak voikhat an rak ngei bal cang. Atutan hi a hleikhun in hlawhtlinnak cu cozah lubik le riantuantu tampi kan ton hna tiah kan theih.\nAustralia Day an hmanpi lio\nThe Chinland Post zung ah Chin Media he ton biaruahnak ngeih lio\nPrevious Chin Media Network အဖြဲ႔၀င္မ်ား ဆက္သြယ္နုိင္မည့္ တာ၀န္ခံနွင့္ ဖုန္းနံပါတ္မ်ား\nNext Hakha Ah Mizo Holh In A Holhmi Pa Nih Dawrkhan Pathum Ah Tangka A Fir Cang


Bawipa Kehram! - A VEL IN KHAMH KAN SI\nBAWIPA KEHRAM AH\n"Amah nih an zohkhenh hna caah nan lungretheihnak vialte kha amah cungah chia dih ko u. I Peter 5:7"\nVoikhat cu Uico pakhat ti aa lio. A ngeitu pa nih inn tin ding ah a auh lengmang nain, a ti lio nih a thawt tuk caah a Bawipa sin kal cu a duh lo. Cutik ah a Ngeitu pa nih cun, Fung rit nawn pakhat a lak I Ti chungah cun a hei hlawnh. Uico fim a si caah a Bawipa nih a hlawnhmi Fung cu a kaa in aa Hmuam I ti chung cun a chuahpi I a Bawipa Ke Hram ah a va chiah.\nCan tampi ahcun kan nunnak ah kan phurhmi Thilrit hna hi, Bawipa Ke Hram kan phak khawhnak ding caah a mah nih a kan pek mi thil an si theu. Lam dang in auh len ko nain a sin a kir duh lo mi zong kan kho. Cutikah thilrit kan phurhmi, harnak kan tonmi hna le lungretheihnak kan ton mi hna hi, Pathian nih a Ke Hram kan phak khawh nakhnga caah a hmanmi zong an si kho. Siseh, Bawipa cu biapi tukin a kan ruat I kan thatnak caah a cawlcang pengmi Pathian asi bantuk in, kan phurhmi thilrit vialte hi amah cungah kan khin/chanh khawh caah, a min thangthat law lawm ko.\nNihin na nunnak ah Zei thilrit dah na phurh? Tlangbawi ngan, Jesuh Khrih: Bible nih a liannganmi le a sangmi Pathian lawng siloin, kan fahnak, kan harnak, kan tuarmi vialte, kan lungretheihnak vialte le sunghnak hi zeidah an si ti kha a fiang cikcek tu Pathian, nihin ah kan ngeih hi na thei ko lo maw! Hebru 4:15, “Kan Tlangbawi ngan hi kan santlaih lonak ah kan cung I zangfahnak a ngei kho lomi tlangbawi asi lo. Kan thlangbawi ngan hi kanmah bantuk tein tukforhnak a ing vemi a si, sihmanhsehlaw sualnak zeihmanh a tuah lomi asi. Cucaah cun ralthat in hmaiah fong usihlaw, ve a umnak pathian bawithutdan cu fuh usih. Khikaa ah kan herh lio can te ah Pathin zangfahnak le vel cu kan hmuh lai.”\nTheihternak: Adrian Roger nih, “The Master Feet,” tiah a tialmi tharchuahmi asi.


GENESIS 16 HCL - Abram cu a nupi Sarai nih fa zeihmanh - Bible Search\n1Abram cu a nupi Sarai nih fa zeihmanh a hrinpiak lo. Sarai nih cun Izipt mi salnu pakhat a ngei i a min ah Hagar a si. 2Sarai nih cun Abram cu a thawh, i, “Zohhmanh, kei cu Bawipa nih fa ngeih a ka sianh lo. Cucaah cun zeicahdah ka salnu hi na ihpi ko lo? Fa a hei ka hrinpiak ko hnga dah kaw,” tiah a ti. 3Cuticun Sarai nih Izipt mi a salnu Hagar cu Abram kha nupi caah a pek. (Cu thil cu bantukin a hung um cu Abram kha Kanaan ram chung i kum hra a um hnuah a si). 4Abram nih Hagar cu a ihpi i fa a pawi. Hagar nih cun fa ka pawi ti kha a hun i hngalh tikah porhlawt in aa la i Sarai kha zeihmanh ah a rel lo. 5Khi tikah Sarai nih Abram cu a thawh i, “Hagar nih zeihmanh i a ka rel lo hi nangmah palh a si. Keimah hrimhrim nih ka sal cu kan pek i fa ka pawi ti aa hngalh cangka keimah kha a ka serhsat. Cucaah kannih pahnih lakah hin ahodah a ding ti kha Bawipa nih kan ceih seh,” tiah a ti. 6Cun Abram nih a leh i, “A òha ko, amah cu na sal a si i na kut tangah pei a um ko cu; na duhning paoh in a cungah tuah ko,” a ti. Cucaah Sarai nih cun a vun hrem ve i Hagar cu a tli.\n7Bawipa vancungmi nih Hagar cu Shur lei kalnak lam i a ummi cerhti, thetse rawn cerhti ah khan a ton i, 8“Sarai salnu Hagar, khuazei in dah na rat i khuazei ah dah na kal lai?” a ti. Hagar nih cun, “Sarai sinin ka zaam,” tiah a leh. 9Cun vancungmi nih cun, “Sarai sinah cun va kir òhan law a kut tangah òha tein va um,” a ti. 10Cun vancungmi nih cun,\n“Tefa tam tuk hringhran kan pek lai i\na rel in rel cawk an si lai lo.\n11Fapa pakhat na ngei lai i\na min ah Ishmael na sak lai,\nZeicahtiah Bawipa nih na harnak kha an theihpiak.\n12Sihmanhsehlaw na fapa cu\nramlak laa bantuk a si lai,\na mi kip kha a doh hna lai i\nmi kip nih khan an doh ve lai.\nA rualchan hna umnak in\nlamhlapi ah khua a sa lai,” a ti.\n13Hagar nih cun amah le amah kha, “A ka hmutu cu ka hmuh taktak ko maw?” tiah aa hal i cucaah Bawipa cu, “Nang cu mi a hmutu Pathian na si,” ti min in a auh. 14Cucaah cun pei Kadesh le Bered karlak i a ummi tikhor cu, “Beer-la-hai-roi” tiah mi nih an ti cu, (Beer-la-hai-roi a sullam cu, “A ka hmutu Pathian nung tikhor,” ti a si).\n15Hagar nih cun Abram cu fapa a hrinpiak i a min ah Ishmael a sak. 16Abram cu kum sawm riat le kum ruk a si.


Amen, Amen. Muslim khualipi Iran ram ah khrifah an karh chin lengmang cang. Khuaruahar ngai mi thil a tlung thluamah ko – Thechinlungnews\nAmen, Amen. Muslim khualipi Iran ram ah khrifah an karh chin lengmang cang. Khuaruahar ngai mi thil a tlung thluamah ko\nIran ramah Pathian nih amah zultu hna a karhter chin thluahmah, vawlei fim thiamnak le hremnak nih a kham kho hrimhrim lo. Khrihfami hna an um sianh lonak hmun Iran ramah Pathian sunparnak hmuh khawh thluahmah a si cang. An ram min tiangin an biaknak he pehtlaiin Islamic Republic of Iran tiah an bunh, sihmanhselaw, 1,000 leeng nih Jesuh khrih cu vawlei sualnak vialte kalpitu a si, tiah an vun cohlan tthan cang.\nKhrihfami hna um sianh lonak ram a si caah temtuarnak zong tampi an ing, mi tam taktak nih an nunnak caah Iran ram an chuahtak, nichiartein thihphaihnak he caan an hmang, khrihfa zumhnak cu an caah cun temtuarnak phunkhat a si. Cubantuk temtuarnak le thihphaihnak um ko hmanhselaw, Muslim biaknak a zulmi in tam taktak nih an zulhmi biaknak kaltak in Jesuh khrih cu khamhtu a si, tiah an cohlan.\n“Nihinni-ah hin thiang thlarau rian ttuannak tampi hmuh thluahmah a si, kum 1994 hrawng-ah khan Iran ramah zumtu 100,000 hrawng lawnglawng kan um, sihmanhselaw, nihinni ahcun 3,000,000 naak tam kan um cang, thiang thlarau nih mipi hna lungthin-ah bia a phuanning cu hmuh khawh thluahmah a si,” tiah khrihfa zumhnak a kalpitu Raizal nih a chim.\nIran ramah hin khrihfa Biakinn tam taktak khar a si, sihmanhselaw, Pathian biaknak belte an kaltak hlei lo, ramleeng-ah a ummi Biakinn pumhnak cu an an umnak hmun in Internet hmang in an telpi tawn hna, mi tam taktak nih an ramchung in United States, Germany, Canada, le Malaysia Biakinn pumhnak cu Skype in an telpi tawn hna, tiah God.tv nih a langhter. “Kan ram nih Biakinn pumh zong a kan sianh lo caah ka Biakinn bik cu ka innchung hi a si ko, Internet in ramdang-ah ka pum tawn, cucaah, Interner Church (internet Biakinn) tiah kawh khawh a si,” tiah Raizal nih thil umtuning a chim.\nVawlei cung ram dihlak-ah Biakinn a karh biknak cu Iran ram hi a si, sihmanhselaw, Middle East ram vialte lakah khrihfa biaknak khamnak hmun bik pakhat a si, cucaah, mi tampi cu an himnak caah Turkey ram-ah an zaam. Turkey ramah a zaammi pakhat nih a chimmi cu, “nihinni ahcun zalong tein ka Pathian ka thangtthat khawh cang, ka refugee hawi tampi he tonnak kan ngeih caan-ah kan chimmi cu, muihnak ram in ceunak hmun-ah a ummi kan si cang timi hi a si,” tiah a chim.\n“Ceu nih muihnak hmun a ceuhter bantuk khi a si, kan Pathian kan thangtthat khawh caah lunglomhnak in kan khat, Pathian zong a colcang thluahmah, cucaah, seitan le a ralkap pawl nih kan ram ahcun khrihfami hna zumhnak a tei kho hrimhrim lo,” tiah a chim chap.Temtuarnak le thihphaihnak nih an caan la dih ko hmanhselaw, Jesuh khrih-ah zumhnak an ngeihmi nih lunglomhnak a pek hna, an zumhnak bik cu Jesuh khrih-ah an ap dih, cucaah, lunglom tein Pathian an thangtthat. Vawlei cung khrihfami hna dihlak sinah Iran ram in Jesuh khrih a zulmi hna nih thlacam bawmhnak an hal, cucaah, philh lo tein kan thlacamnak-ah thei peng hna u sih.Credit: Laitlang thlizil\nBe the first to comment on "Amen, Amen. Muslim khualipi Iran ram ah khrifah an karh chin lengmang cang. Khuaruahar ngai mi thil a tlung thluamah ko"\nMindat Mino uar an um ning cu; MAH an buaiter bak ko cang May 14, 2021\nNihin zanlei ah Hakha ah thawngtha tak tak kan thei. Ceih lak in thuat an hau cang hi May 14, 2021\nMindat le Kanpetlet lei ah thawngpang thar. A linsa thluamah ko May 13, 2021\nMAH sual chin lengmang, Mah le tangka zong duh ning bantuk in tawrel khawh si ti lai lo May 13, 2021\nDVB rian tuantu Thailand ah an tlaih mi kong Dr. Sasa nih Thailang cozah a chawn cang hna May 12, 2021\nIsrael kongah Trump nih Joe Biden aphomh tak tak cang. Joe Biden mualpho bak ko May 12, 2021